text:
You are here
IKIBAZO CY’UTURERE (REGIONALISME) KIBAYE AGATERERANZAMBA MURI OPOZISIYO
Nyuma y’aho abanyapolitiki bakorera mu buhungiro bananiwe kwishyira hamwe, ngo bakore opposition ikomeye ishobora kotsa igitutu ingoma ya FPR INKOTANYI, ikinyamakuru cyanyu kamarampaka cyacukumbuye impamvu z’icyo kibazo gisanga mu by’ukuri nyirabayazana wiryo tatana ntayindi ari ikibazo cy’uturere( régionalisme ), ndetse n’amateka yabo banyapolitiki, dore ko ibibazo u Rwanda rufite uyu munsi benshi muri bo babigizemo uruhare .
Akaba rero ariyo mpamvu nyamukuru amashyaka adashobora gushyira hamwe kubera buri wese ashaka gukurura yishyira ajyana iwabo. Birumvikana ko ariyo mpamvu hari amashyaka agera kuri 24, ndetse hakaba hakivuka nandi . Ibi kandi birashimangirwa n’ingero duhabwa nabimwe mubikorwa byabamwe mu bakuru b’amashyaka, aho usanga bigisha demokarasi batagira, aho kandi usanga ibyo banenga ubutegetsi buriho aribyo nabo bibaranga, bigatuma umuntu yibaza uburyo abo banyakubahwa niba bagera mu gihugu umwe akaba président wa CYANGUGU , undi akaba president wa GISENYI cyangwa KIGALI. Ukibaza mu by’ukuri aho bagana, nicyo bamarira abanyarwanda bikakuyobera, mu gihe bakirangwa n’ivangura no kwigira IBINANI, aho PRESIDENT FONDATEUR yigira ikigirwamana, ntawumuvugiramo , ntanama agirwa, ishyaka akaryitwarira mu mufuka , uwumuvuze akamutera ishoti.
REKA TUREBE UKO BYIFASHE MURI IYI MINSI MURI AMWE MU MASHYAKA AKORERA HANZE.
Ntakwirirwa duca kuruhande, biragaragara ko urwishe yanka rukiyirimo, mu gihe hatarashira n’ukwezi BOMBE yari iteze muri FDU-INKINGI ituritse , ndetse bigasiga bishegeshe ishyaka kuburyo umuntu avuze ko risigaye ku izina gusa rya MME INGABIRE VICTOIRE INGABIRE uri muri gereza, ntabwo yaba aciye inka amabere, kuko ibice bibiri wavuga ko bishingiye kuturere , bihanganye bikomeye kuburyo babonye ikibuga kiza cyo gukiniramo ntawashidikanya ko havamo andi mahano.
Mu by’ukuri indwara y’uturere no kwikunda yaramunze, ni yo mpamvu badatera umutaru, ngo bamare kabiri ntabombori bombori ivutse muri bo, ndetse bigaha n’ingufu LETA YA KAGAME.
None se ko birirwa baririmba ibiganiro ni gute KAGAME yaganira n’abantu birirwa bacagagurana ntanumwe ushyize hamwe n’undi? None se azaganira n’ande kandi hari abahagarariye amwe mu mashyaka barebana ayingwe?
Aha rero biraboneka ko bamwe mubanyapolitiki bari munyungu zabo , kandi si ugukabya kuko iyo bashwanye ntakindi umwe arega undi kitari IGITUGU, KWIKUNDA, UBUGAMBANYI N’IBINDI BISENYA UBUMWE BWABO.
Ngibyo rero ibyo mwirirwa mubeshya abanyarwanda ngo murashaka kubateza imbere no kubarenganura, ISOMO RYA FDU-INKINGI , IMPUZAMASHYAKA CPC YARIMIZE BUNGULI mu gihe abantu bari biteze ko CPC yazaziba icyuho mubibazo biri muri opposition , ahubwo ibaye kirimbuzi kuko ibyo kwishyira hamwe kwamashyaka birasa nibigiye kuba amateka mu gihe naho bigaragara ko ikibazo gishingiye kuturere no kwikunda aribyo bishenye CPC, bikaba kandi bigaragara ko abanyamashyaka hari intambwe bataratera yo kubwizanya ukuri no gusasa inzobe, dore ko ibyo bavuga ataribyo biba biri kumitima yabo nkuko tubibona mu iterana amagambo hagati ya TWAGIRAMUNGU FAUSTIN ALIAS RUKOKOMA NA GEN BYIRINGIRO VICTOR, aho baterana amagambo nk’ abana , bakavuga nakarimurori kandi bitwa ko ari abayobozi bavugira rubanda .
Ibi mu by’ukuri bererekana ko inzira ya revolutionya rubanda ikiri ndende mu gihe abo banyakubahwa batarasobanukirwa neza nicyo bashaka , mu gihe kandi bagicagagurana nk’insanane.
Ntibabeshye rero ko haricyo bageraho ndetse ntanuwabagirira ikizere mu gihe ingufu zagahiritse ingoma y’igitugu ya FPR zirimo zitatana, kandi bigaragara ko kuzazihuza bisa nibidashoboka , aha abanyarwanda baribaza niba bazareka KAGAME agakomeza kubahonda nk’ingoma cyangwa bazakomeza kubyinishwa muzunga nabanyakubahwa bo muri opposition igihuzagurika.
UMWANZURO
Mwabantu mwe mwitwa ko muhagarariye amashyaka mwari mukwiye kwikubita agashyi mugashyira inyungu za rubanda imbere, mukava muri ayo matiku yanyu ashingiye k’uturere n,amoko, dore ko ari nabyo bitugejeje aha .
Musubize amaso inyuma murebe aho u Rwanda rwari ruri mu myaka yashize. Ese mwifuza ko dusubira mubihe byashize cyangwa duterimbere.
Kandi niba munaniwe mwemere mujye kuruhande , nabyo muzabishimirwa. Ikindi niba koko mukunda abanyarwanda ni mubanze mukundane namwe, kuko ntawutanga icyo adafite.
Mugire amahoro
BIZUMUREMYI FAUSTIN


c: text/html

text:
Uburyo butandukanye wakwirindamo indwara y’umutwe
Indwara y’umutwe(headache) ni indwara ikunda gufata abantu benshi ntacyo igendeyeho kuko buri muntu wese arayirwara . Iyo ifashe umuntu araribwa kugeza ubwo aba atagishoboye gukora ikintu na kimwe. Ariko hano twabateguriye ibintu bitandukanye wakora kugira ngo wirinde cyangwa wivure indwara y’umutwe.
Uburyo wakwirinda indwara y’umutwe ni ubu bukurikira:
RUHUKA:
Ubundi indwara y’umutwe ni ikimenyetso cy’uko umubiri wawe ukeneye kuruhuka nk’uko bitangazwa n’umuganga w’iyo ndwara witwa Elizabeth loder ukuriye abaganga b’indwara y’umutwe mu gihugu cya leta zunze ubumwe za Amerika avuga ati”abantu benshi barakora cyane ku buryo bigorana kubona umwanya wo kuruhuka gusa si ngombwa kuryama igihe kirekire igihe wumva ufite ikibazo cy’umutwe kuko ushobora no kuryama iminota icumi yonyine usinziriye byaba ari gukoresha igihe cyawe neza kurusha kubireka kugeza igihe indwara y’umutwe ikomeye.
RYA AMAFUNGURO MATO MENSHI:
Niba urwaye umutwe utigeze ufata ifunguro ujye umenya ko byatewe n’isukari nke mu maraso.Muri icyo gihe gufata amafunguro mato ya ngombwa byagufasha gukira iyo ndwara , ibiribwa birimo intungamubiri ya magnesium nka tofu n’imboga za epinal byagufasha.
KOGA AMAZI ASHYUSHYE:
Abantu benshi bakunda koga amazi akonje kurusha ashyushye mu gihe bashaka gukiza indwara y’umutwe gusa kenshi na kenshi amazi ashyushye niyo uba ukeneye kwiyuhagira nk’uko byatangajwe na Dr green ati”abantu babyuka bafite indwara y’umutwe baguma mu buriri bakeka ko bisanzwe cyangwa bakeka ko byikiza ” ibyo akenshi cyane ntibikora. Icyagufasha ni ugufata agakombe k’ikawa n’ifunguro rya mugitondo hanyuma ukoga amazi ashyushye.
GABANYA KUNYWA IBISINDISHA BYINSHI:
Nk’uko byagaragajwe mu bushakashatsi abantu banywa inzoga cyane cyane izifite imisemburo myinshi cyane(liquor) bishobora gukomeza ibibazo byo mu nda n’isereri bikunda gufata abanyoye inzoga bakunda kwita “hangover” . Mu gihe unazinywa jya unywa n’amazi kugira ngo bikurinde kugira icyo kibazo cy’umutwe.
Icyitonderwa: inzoga si nziza ku bantu bakunda kurwara indwara y’umutwe cyane nk’uko byatangajwe na Dr green umuganga w’inzobere ku ndwara y’umutwe ati”Abantu bose barwara indwara y’umutwe iyo banyweye icupa ryose ry’inzoga zifite imisemburo myinshi ’liquor’ ariko hari n’abandi benshi barware umutwe banywe akarahure kamwe” agakomeza avuga ati “kuri abo bantu rero , ni byiza kumenya ikibazo bafite bakajya banywa bashyize mu rugero bakamenya igihe cyo kurekera”.
JYA UNYWA AMAZI KENSHI GASHOBOKA:
Kurwara umutwe ni kimwe mu bimenyretso by’umuntu ufite amazi make mu mubiri we. Kugira ngo ubyirinde rero , jya unywa amazi buri munsi bitari gusa igihe umaze gufata amafunguro cyangwa se igihe umaze gukora siporo kuko nk’uko byatangajwe n’iyo nzobere Dr Green “umuintu mukuru aba gaomba kunywa kuva ku bikombe 11 kugeza ku bikombe 15 by’amazi buri munsi” bikaba byagufasha kurwanya indwara y’umutwe.
IRINDE GUTSINDAGIRIZA (STRESS):
Nk’uko byagaragajwe mu bushakashatsi bwo mu budage muri 2014, iyo ufite gutsindagiriza kwinshi mu buzima bwawe ni nako ibyago byo kurwara umutwe byawe byiyongera . Kandi muri iki gihe stress iri guteza ibibazo byinshi muri sosiyete harimo n’urupfu. Bumwe mju buryo wayirindamo ni ugufata umwanya muto wo kwiyumvira(meditation) buri munsi no gukora imyitozo ngororangingo ya yoga.
JYA UNYWA IKAWA IRI MU RUGERO BURI MUNSI:
Gufata agakombe k’ikawa mu gihe wumvise umutwe utangiye kukurya ni umuti abantu bakoreshaga kuva na kera kubera ko ikawa ifasha mu kugabanya ububabare kandi yagufasha igihe indwara igitangira gusa ntabwo ari byiza kunywa nyinshi cyane ushaka ko ikira burundu mu gihe wumva bigabanuka buhoro buhoro. Gusa ikawa mu busanzwe ifasha mu kugabanya ikibazo cy’umutwe iyo ifashwe ari nke.
GABANYA GUKORESHA IBIKORESHO BY’IKORANABUHANGA:
Ibikoresho by’ikoranabuhanga nka telefoni, mudasobwa(computer) na televiziyo kuko bishobora kugutera indwara y’umutwe uba ukurira mu maso abantu benshi batinya. N’ubwo abantu benshi bafite akazi kabasaba gukoresha mudasobwa cyane, ushobora gutaha uvuye ku kazi ugafata umwanya wo kuruhuka aho guhita ujya kuri mudasobwa na none ugiye nko kureba filime.
IRINDE KUJYA KU IZUBA RYINSHI CYANE:
Nk’uko byatangajwe mu bushakatsi bwakorewe muri kaminuza ya Harvard university yo muri leta zunze ubumwe za Amerika “ibyago byo kurwara umutwe by’umuntu byiyongeraho 5% uko ubushyuhe bwiyongereyeho degree celcius 5”.

robotstxt: allowed

filter: keep


text:
Atitaye ku ko agaragara inyuma; inzobe ye, ingano y’abasore bamureshya bamusaba urukundo, abibaza ku kazi yiyemeje gukora… Catherine Umuhire, umukobwa w’imyaka 19, amasaha menshi y’umunsi aba ari mu igaraji yambaye isarubeti ahugiye mu murimo w’ubukanishi amazemo imyaka 2.
Mu bukanishi bw’uyu mwari, yibanda ku gutunganya ibyuma bita ‘Bande frein’ bituma imodoka ibasha kugabanya umuvuduko uko uyitwaye abishaka ikaba yanahagarara; abamugana bamutangira ubuhamya ko ‘akora umurimo unoze’, bamwe(...)
Atitaye ku ko agaragara inyuma; inzobe ye, ingano y’abasore bamureshya bamusaba urukundo, abibaza ku kazi yiyemeje gukora… Catherine Umuhire, umukobwa w’imyaka 19, amasaha menshi y’umunsi aba ari mu igaraji yambaye isarubeti ahugiye mu murimo w’ubukanishi amazemo imyaka 2.
Mu bukanishi bw’uyu mwari, yibanda ku gutunganya ibyuma bita ‘Bande frein’ bituma imodoka ibasha kugabanya umuvuduko uko uyitwaye abishaka ikaba yanahagarara; abamugana bamutangira ubuhamya ko ‘akora umurimo unoze’, bamwe bakemeza ko ari ‘uregero rw’uko guteza imbere ibikorerwa mu Rwanda bishoboka’; ibintu bahuza n’uko ngo ibyuma abakorera ubusanzwe bitumizwa mu Bushinwa.
Catherine Umuhire, umukobwa w’imyaka 19, amasaha menshi y’umunsi aba ari mu igaraji
Mu mwuga yahanze, Umuhire yabashize gutanga akazi ku bantu bane bahoraho bamufasha buri munsi, uyu rwiyemezamirimo ukiri muto agira kandi urundi rubyiruko atoza gukora akazi nk’ako yihangiye, aho asobanura ko abafasha kwiga no kwimenyereza umwuga aho akorera.
Umuhire ashimangira ko umwuga yahanze ukomeje kumwerera imbuto, aho arondora ibyo amaze kwigezaho birimo kuba yaratangije ubworozi bw’inkoko akaba kandi yarahagurukiye gukorana na banki mu rwego rwo kurushaho kwihuta mu iterambere, yemeza ko yihereyeho ngo “byose birashoboka,” kandi, “buri wese abishate yatera imbere, akigira akihesha n’agaciro.”
Dore ikiganiro yahaye umunyamakuru ubwo yamusuraga kuri uyu wa Kabiri tariki ya 22 Ugushyingo 2016, aho akorera mu igaraji riherereye mu gice cy’Umujyi w’Akarere ka Musanze mu Murenge wa Muhoza.
Umunyamakuru: Gerageza gusobanurira umusomyi akazi ukora muri iri garaji
Umuhire: Nkora umwuga wo kubandika band frein z’imodoka; mfata amapiyese(piece) y’imodoka yashaje agendanye na feri nkayafata yarashizeho nkongera nkayasubiza ubuziranenge akongera agakora, muri make icyo gihe ntabwo imodoka iba ibasha gufata feri ariko jye mfata amapiyese nkongera nkayanoza neza imodoka ikabasha gufata feri nyirayo akirenda impanuka!
Umunyamakuru: Ni ukubera iki wahisemo gukora ibyo?
Umuhire: Kuva kera nkiri mutoya jye nakundaga ibintu by’ubukanishi (…) noneho nkumva ubuyobozi buvuga ngo ‘Mwihangire imirimo!’ ndeba kudoda nsanga ni abantu benshi babikora, ndeba gusuka, gukora inzara nsanga ni abantu benshi babikora kandi ari urubyiruko noneho ndavuga nti ‘Reka jye ndebe ibitarakorwa n’abantu benshi, ni byo birimo amahirwe!’
Nkirangiza Tronc Commun (Ikiciro rusange cy’amashuri yisumbuye), nagiye muri Uganda, ndabyiga, mbyiga ameze atandatu; ndabikurikirana neza nk’uko bikwiriye, ngeze inaha ngira chance(Amahirwe) nsanga nta muntu ubikora, ndavuga nti ‘Reka mfatireho uyu mwuga mpite nkwugeza hano i Musanze!’
Ubwo ngeze Uganda nahisemo kwiga ibijyanye na feri (frein) y’imodoka kubera ko nasanze binyoroheye kuruta ibindi byose nabonaga; nabonye kugenda nkora amabuwate (Boîte), amamoteri(moteur) mbona ntabishobora mpitamo gukora ibi kubera ko byoroheje kuri jye kandi bikaba bijyane n’imbaraga mfite.
Umunyamakuru: Wahereye kuki ujya gutangira uyu mwuga wawe?
Umuhire: Nta gikoresho na kimwe nari mfite nta n’amafaranga nari mfite kubera ko nari nkiri moto; icyo nahereyeho rero ni igitekerezo, nagize igitekerezo cy’uyu mushinga ndagenda mbibwira ababyeyi bampa amafaranga ibihumbi 220 njya kugura udukoresho tw’ibanze muri Uganda.
Umunyamakuru: Umwuga wawe waje kugenda waguka gute?
Umuhire: Natangiye mbikorera mu rugo, ubona ari ibintu bisuzuguritse ariko nanga gucika intege (…) ntangira kuza hano mu mujyi nkajya ahantu bacuruza ibyuma by’imodoka nkababwira nti ‘nyamara nkora bande-frein twakorana nkajya nzibaha!’ bakambwira bati ‘reka tugukoreshe isuzuma tuguhe ibyuma bibiri ujye kubikora tubyambike ku modoka’, bati ‘imwe[imodoka] turayishyiraho ibyo mu Bushinwa indi tuyishyireho ibyawe nitubona nta kibazo biteje tuzajya dukora….’
Ubwo narabyemeye barabimpa, ndabikora, babyambika imodoka nuko barazenguruka bagarutse mu igaraji basanga nta kibazo gihari barongera barangerageza basanga nabwo nta kibazo, niko kunyemerera nkajya nkorana nabo. Ntibyanditse hamwe n’amafaranga nabonaga nahise nza gukorera mu igaraji nk’abandi bakanishi bose.
Umuhire ahamagarira abakobwa bumva ko bazabeshwaho no ’gukura ibyinyo’ abasore guhindura imitekerereze
Umunyamakuru: uti ‘hamwe n’amafaranga nabonaga’, Ese ubundi ubasha kwinjiza amafaranga angana gute muri uyu mwuga?
Umuhire: Ku kwezi mba mfite inyungu y’ibihumbi 75; ni amafaranga mbara narangije guhemba abakozi banjye bose, nakuyeho ayo naranguje, navanyeho transport nakoresheje njya kurangura, nakuyeho n’ibindi byose nkenera nka rwiyemezamirimo.
Umunyamakuru: Abo bakozi ubahemba gute?
Umuhire: Ni abakozi bane bahoraho hiyongeyeho n’abandi ba nyakabyizi bagenda bahinduka bitewe n’uko akazi kameze, amasezerano dufitanye ni uko mbahemba ibihumbi bine ku munsi buri muntu.
Umunyamakuru: Nka rwiyemezamirimo ukiri muto, ni ibihe bizazane wagiye uhura nabyo kuva utangiye kugeza uyu munsi?
Umuhire: Ni ibizazane bishingiye ku guhomba. Ubwa mbere natangiye mpomba ariko ndabyihanganira; nahombye ibihumbi 30, narongeye mpomba ibihumbi 80 bituma ngisha inama musaza wanjye arambwira ngo ‘akenshi umuntu ugitangira business niko bigenda’ byatumye numva nkomeye nkurikiza inama yangiriye nuko sinongera guhomba.
Byakurikiwe n’uko ahubwo nahise nunguka amafaranga ibihumbi 140 nuko binyongerera imbaraga zo kurushaho gukora cyane.
Umunyamakuru: Ubundi abakiliya bawe ni bande?
Umuhire: Abakiriya banjye ni abacuruza ibyuma by’imodoka, abashoferi n’abakanishi. Bande frein imwe nyibahera igihumbi mu gihe granature nyicuruza ibihumbi bibiri.
Umunyamakuru: Umaze kwigeza ku ki?
Ku myaka yanjye ni byinshi; icyambere nabashije kwigurira ibikoresho bijyanye n’igihe nkoresha mu kazi kanjye, ngura akamashini kagura ibihumbi Magana tanu kabandika discs. Ubu murugo nahatangije ubworozi bw’inkoko kubera aka kazi; mpafite inkoko 140. Magingo aya iyo mbaze agaciro k’ibyo maze kwigezaho mbikesha aka kazi nsanga katari munsi ya Miliyoni Eshatu z’amafaranga y’u Rwanda.
Nkorana na banki, ntabwo nsesagura ngo amafaranga nyapfushe ubusa, aya mafaranga ngomba kuyabyaza umusaruro nk’uko mba nayavunikiye.
Umunyamakuru: Muri aka kazi waba uhura n’izihe mbogamizi?
Umuhire: Imbogamizi nkunze guhura nayo ni iy’ibikoresho; mbikura kure, mbikura i Kampala, kugira ngo bingereho bisaba iminsi ibiri, indi mbogamizi mfite ni iy’uko ibikoresho byanjye bitajyanye n’igihe; ntibibasha kunoza ibyo nkora nk’uko mba nifuza ngo bibe bishya mbese nanjye mbashe kuba nabishyira mu gikarito ngo nandikeho ‘Made in Rwanda’ ku buryo nabiranguza no hanze y’igihugu.
Umunyamakuru: Ubona nk’uwaza ashaka kugutera inkunga ari he yakwibanda?
Umuhire: Namusaba kumfasha kubona imashini inoza neza ibyo nkora bikagaragara neza ku isoko. Ni nabwo aka kazi kanjye karushaho gushesha agaciro igihugu, bikagaragara ko ibyo nkora bikorerwa inaha mu Rwanda.
Umunyamakuru: Indoto zawe ni izihe muri uru rugendo watangiye?
Umuhire: Icyo nteganya ni ukuzahindura ibi bintu bigahunduka uruganda runini, jye nohereza hanze bande frein muri za Nigeria, Tanzaniya, za Kenya (…) ngire uruganda rufatika, mbe umuboss w’umukobwa ukiri mutoya, ngure imodoka yanjye nzajya ngendamo kuko ubu ndatega nkanarangura bingoye rimwe na rimwe ibintu bikayoba
Uhereye ku kuntu watagiye n’intambwe umaze kwigezaho gira impanuro uha urubyiruko by’umwihariko abana b’abakobwa.
Inama mpa urubyiruko ni ukutagira umwuga numwe basuzugura bumva ko batazategereza akazi kuri Leta gusa (…) abakobwa bo ndabasaba kurya utwo bavunikiye, bakikuramo imyumvire yateye y’uko bagomba gukura ibyinnyo abasore; abo ndabasaba kuva muri ubwo buyobe, bagatekereza uko bahanga imirimo ibahesha agaciro.
Icyo abandi bavuga ku murimo wahanzwe na Umuhire
Nsoro Kassim, umushoferi utwara tagisi mu muhanda Kigali Musanze, agira ati “Nk’umushoferi nta handi nshobora kugurira; bande frein ze ni nziza kandi zimara igihe, jye byaranyobeye kubera ko izo twita original uzishyiramo zikabanduka ariko iz’uyu mwana tubona zikomeye cyane, rwose ubu nta wundi muntu tugurira, izo mwita ngo ni original iyo uzikoresheje ukanakoresha iz’uyu mwana uboba harimo itandukaniro rinini.”
Uwinema Joselyne, umucuruzi w’ibyuma by’imodoka, we agira ati “Mbona abakiliya baza bansaba band frein z’uwo mwana; baza bavuga ngo ‘nizo zikomera’, ikindi ntiziba ziri ku giciro cyo hejuru niyo mpamvu bazigura cyane (…) abakobwa bose batekereje nka we[Umuhire] igihugu cyatera imbere, jye nsanga akwiye kubera ishuri urubyiruko rwinshi.”
Abacuruzi b’ibyuma by’imodoka bavuga ’band frein’ zikorwa na Umuhire zikunzwe ’cyane’
Abasore n’inkumi bahawe akazi na Uwamahoro nabo bahuriza ku kuvuga ko imibereho yabo irushaho kugenda iba myiza aho ngo na bo bibona mu iterambere.
Uwineza Lailla, avuga ko amaze umwaka n’amezi abiri akorera Uwamahoro, mu buhamya atanga agira ati “Uriya mabuja wanjye [Uwamahoro] yaramfashije cyane; yampaye akazi hano maze gucikiriza amashuri, nari ngiye kwandagara nuko mabuja aramfata ampa akazi (…) ubu mu rugo ni jye ubatangira mitiweli, najye nta cyo nshobora gukenera ngo mbure kucyiha, intego kandi mfite ni uko ngomba kuzikorera na jye kuko mwigiraho byinshi.”
Yanditswe na Salongo Richard/Muhabura.rw


text:
Yanditswe na Emmanuel Senga
Muri iki gihe u Rwanda ruhanganye n’ibibazo bitagira uko bingana, ni ho tubona ko hari igihe ibibazo by’ingutu bishaka gupfukirana n’ibindi bibishamikiyeho. Ni muri urwo rwego imiyoborere dusanga mu gihugu cyacu yenda kutwibagiza ibibazo byibasiye urubyiruko muri iki gihe, ariko ku buryo bw’umwihariko, urubyiruka rw’abakobwa. Ubu bimaze kuba umuco ko abanyarwandakazi biyemeza kwicuruza, ariko igiteye ubwoba ni uko ubutegetsi nta cyo bukora ngo bubikumire, ahubwo ugasanga bubishyigikiye. Ifoto ibanza irabereka abana b’abakobwa bafatiwe I Kabale muri Uganda baje kuraya. Birababaje.
U Rwanda nk’igihugu cyanyuze mu bihe by’intambara na jenoside, rufite ibibazo byinshi rugomba guhangana na byo. Muri byo hari ibiruhanyije kubonerwa ibisubizo, kuko ubushobozi bw’igihugu budahagije; aha twavuga nk’amikoro yo kubonera ibyangombwa abenegihugu, nubwo n’uduke tubonetse dukoreshwa nabi, ariko hari noneho ibindi bibazo bisaba gutekereza no kuyobora neza gusa.
Muri iki gihe, ibyo tubona mu Rwanda biteye ubwoba. Intambara yarugwiririye yahinduye indangagaciro zose z’umuco igihugu cyahoranye kuva kera, wa muco w’ubupfura, w’ubwubahane, wo kwiyoroshya no kubaha abakuruta, iyi yose yasimbujwe ubwibone busa nk’aho bwakopewe hanze y’igihugu, ariko bukakibonamo icyicaro. Nta mukuru ukiba mu gihugu, urubyiruko rwiroshye mu buraya n’ubwomanzi; abategetsi nta ngamba barufitiye, ahubwo bararwogeza, bamwe baruhindura indaya ubwabo, abandi barucuruza cyane mu manama ateranira mu mujyi wa Kigali. Iterambere basingiza ntiryasize ibibi byose byamaganwaga kera. Mu mahoteri yo mu Rwanda biremewe kujyanayo umukobwa mukararana, nta kwikanga ko inzego z’umutekano zabikubaza, ubundi zakagombye kuba zigenzura bene aho hantu hashobora kurarura urubyiruko rw’abakobwa.
Impamvu z’iri dohoka zaba ari izihe?
Ukudohoka mu burere bw’abana b’abakobwa gufite impamvu ya mbere mu ntambara yateye mu gihugu, ikagisigira impfubyi zitagira kivurira zitagira umubare, kandi ikinjiza mu gihugu abantu bitwara kinyamahanga, bagasa nk’aho nta muco wa kinyarwanda ubaranga.
Ubundi birasanzwe ko mu gihugu cyabayemo intambara haboneka ihohoterwa ry’igitsina gore ku buryo burenze ukwemera: abagore bafatwa ku ngufu, bakorerwa ibya mfura mbi; ariko iyo intambara irangiye, bitewe n’abari ku butegetsi, ingufu zishyirwa mu kugorora wa muco uba warahungabanye. Hagomba rero ubuyobozi buhamye kugira ngo iyi migororere ishoboke. Ibyo tubona mu Rwanda by’uburaya, ndetse burenga imipaka, ni icyitegererezo gifatika cy’uko igihugu kiyobowe. Nta wakwihandagaza ngo yemeze ko ubutegetsi buri mu Rwanda nta ruhare bufite mu myitwarire y’urubyiruko, cyane cyane urw’abakobwa, mu migirire yarwo yo guta umuco rukarushanwa mu ngeso y’uburaya.
Ingero ubwazo zirivugira. Ibiganiro binyura ku maradiyo amwe n’amwe yo mu Rwanda bisingiza imigirire ihabanye n’indangagaciro z’ubwiyubahe, biri mu buryo bworoshye bwo kwerekana ko ubutegetsi buriho muri iki gihe nta cyo bukora ngo bukumire imyitwarire mibi y’urubyiruko nk’iyi. Ibiganiro nk’iki mwumva hano hasi, bikunze kumvikana kuri ayo maradiyo, urubyiruko rukarushanwa kubyitabira no kubishyira mu bikorwa. Nyamara hambere hakibaho uburere bwahabwaga urubyiruko, ibiganiro nk’ibi byari kuba byaraciwe ku maradiyo. Ntibivuze ko nta handi urubyiruko rwashobora kubibona, kubera iterambere tugezemo, ariko icyo tugomba kumenya ni uko ibyemewe kunyura ku maradiyo yo mu bihugu nk’u Rwanda, abaturage babifata nk’ihame kandi bikagomba kubahwa no gukurikizwa. Akaba ari yo mpamvu byoroha kubona uburaya bukwira kurusha nk’iyo buba bwaramaganywe. Kunyuza ibiganiro nk’ibi birarura urubyiruko ku maradiyo, nta kindi kiganiro kibyamagana, biba bihaye urwaho urubyiruko kubikurikiza nta gitangira. Iyo wibutse ko urwo rubyiruko nta gitsure ruriho, kubera amateka y’intambara na jenoside byagize abenshi muri rwo impfubyi, ni ho wumva uko iyi myitwarire y’urubyiruko ititeguye guhagarara bya vuba; ni na ho hakagombye kugaragara igitsure cya Leta ngo igarure mu nzira nziza abana bayo bteshutswe.
Intambara si yo yonyine yateguye cyagwa yateye urubyiruko kwishora mu buraya, hari n’izindi mpamvu dusanga mbere na mbere mu miterere y’uburezi bwahawe abaturutse hanze binjira mu Rwanda. Bitewe n’uko babaye igihe kinini mu mahanga anyuranye n’u Rwanda, bahavanye imico inyuranye n’umuco nyarwanda, ku buryo ndetse imico imwe n’imwe yafatwaga nk ‘iterambere rirenze umuco nyarwanda, wafatwaga nk’umuco w’abaturage. Urugero rubanguka ni urw’abakuriye i Burundi, cyane cyane mu mujyi wa Bujumbura bitwaraga nk’abanyaburayi, bakunda gusohoka no kugaragara mu tubyiniro tw’i Bujumbura. Ni kimwe n’abakuriye muri Uganda, aho bizwi ko Uganda yari yarateye imbere mu buraya. Ibi byatumye abatahutse baturutse muri ibi bihugu (ariko twisegure si bose, usibye ko barimo bamwe) byaboroheye kumva ko badakeneye uburere mboneramuco wa Kinyarwanda basuzugura ko ari uw’abaturage, washoboraga kubakumira kwishora mu buraya. Ikimenyimenyi ni uko usanga na bamwe mu basirikari bakuru mu ngabo bakunze kugaragaza uyu muco w’uburaya, bafata nk’ikintu gisanzwe. Hari abashaka kubaza ibimenyetso; ariko twumvikane twese turaziranye si ngombwa kuvuga amazina. Gusa ikibabaje ni uko abo basirikari bakuru, bitwaza ubutegetsi bwa gisirikari buyobora igihugu, bagaha intebe uyu mwuga w’urukozasoni w’uburaya.
Ikindi kihutisha uyu muco mubi w’uburaya ni ubukene bwokamye u Rwanda. Kuva intambara yarangira, Leta ikihutisha ibyo yita gahunda zayo, harimo no kongera amashuri y’ubucuruzi adatanga ubumenyi, byabaye ngombwa ko abayasohokamo, baba batizeye kubona akazi, bihangira imirimo. Iyo bigenze bitya abakobwa bihutira gukoresha “umutungo” wabo, bakawushakisha akazi, bakawushakisha imibereho. Kubera ubuzima bugenda buhenda, kubera amikoro y’imiryango yagiye agabanuka, abakobwa bamwe, cyane ndetse abize, bahisemo gukoresha umubiri wabo kugira ngo babashe kubaho. Ni bwo uzasanga abakobwa biga muri Kaminuza bicuruza mu bihugu duturanye, kandi ntibatinye no kubyemera ku mugaragaro.
Twamenye ko hari ndetse n’abakina amafilimi y’urukozasoni bita “pornographie”. ku buryo mu Rwanda hari abashinzwe kubyinjizamo abakobwa, bakabajyana muri Uganda ngo bagahembwa hagati y’ibihumbi 180-200. 000 Frw buri kwezi. Ku muntu utari usanganywe akazi murumva ko ari akayabo. Gusa ibitavugwa ni uko no kuyacyura aba ari ha mana.
inyarwanda.com/articles/show/BreakNews/abanyarwandakazi-baba
Ibindi bishuko birimo gushinga imizi mu Rwanda muri uru rwego kandi bigakorwa ku mugaragaro, ni biriya bita “Miss Rwanda”. Ibi ndetse bisa n’umushinga w’igihugu, iyo urebye uko ushyigikirwa.
Iyi gahunda yo gushaka umukobwa urusha abandi ubwiza ni gahunda y’urwiganwa, idafite icyo imariye abanyarwanda, usibye kubarangaza gusa. Mu bihugu byateye imbere bishobora gutegura bene aya marushanwa, biba bifite ibintu by’ibanze byagezeho. Ntibyumvikana ukuntu igihugu cyugarijwe n’inzara, n’imibereho mibi y’ubwoko bwose burimo kurwaza amavunja, kutagira amazi meza, kutagira amashanyarazi, gutungwa n’imfashanyo z’amahanga.., ntibyumvikana ko ari bene icyo gihugu kiriza abaturage bacyo mu marushanwa y’umurengwe, aha ngo barashaka Miss Rwanda. Byageze ngo no ku turere no mu midugudu. Ibi ni na byo byerekana ko ari gahunda ya Leta yo kurangaza abanyarwanda, ngo batagira igihe cyo gutekereza ku bibazo nyabyo by’igihugu. Ibi bikaba byari bikwiye gusuzumwa, abantu bakabyamagana, kuko birangaza abantu cyane cyane urubyiruko. Ntitwirirwa tugaruka ku manyanga amaze guhabwa intebe muri icyo gikorwa cyo gutoranya Miss Rwanda.
Mu gihugu hari ibintu byinshi bicuritse, kandi ku bushake, abategetsi bashyira imbere bagira ngo barangaze abanyarwanda, bahugire muri ubwo buhendabana, maze ntibagire igihe gihagije cyo gutekereza ku bibazo nyabyo igihugu gifite kandi muri icyo gihe ubutegetsi bw’igitugu buba busunika iminsi.
Ibyakagombye gukorwa:
Mu Rwanda, iyaba hari ubushake bwo kuzamura abaturage, ibyasabwa gukorwa byaba byinshi. Ariko muri ibi byose, imiyoborere ni yo yakagombye gukosorwa. Birababaje ko igihugu kiyoborwa kinyeshyamba muri iki kinyejana, kigategekeshwa igitugu, kubera ko nta kindi gitekerezo abategetsi bemera usibye icyabo bonyine. Amashyaka atavuga rumwe na Guverinoma ya FPR arakenewe, kugira ngo ayivuguruze kandi yerekane ikindi cyakorwa ku neza y’abanyarwanda. Mu gihugu hakenewe impinduka ikomeye, ku buryo abaturage batayoborwa ku gitugu kingana kuriya, kugira ngo abahawe “imbehe” bakomeze kogeza ubutegetsi bafite, batitaye ku baturage bashinzwe kuyobora.
Igihe cyari kigeze ko u Rwanda rutera intambwe rukinyagambura igitugu ruriho, kuko nibitaba ku neza no ku bwumvikane, bitinde bitebuke abanyarwanda ibibazo barimo bazashyira hamwe babihinduze inabi. Birababaza kubona abafashe ubutegetsi badasubiza amaso inyuma ngo barebe ahandi hantu hitwaye kuri ubu buryo, ingaruka bagize. Nyamara nta cyari kiruhije, icyo bisaba ni ubushake bwo kwemera guhinduka, ukareka ibyo ukangisha abari bato kuri wowe.
Iyo tuvuga gutakaza umuco bigaragara mu gihugu cy’u Rwanda, kandi byarateganyijwe n’abategetsi kugira ngo bakomeze basahurire mu nduru, twari dukwiye no gusobanurira abo bategetsi ko inyungu zabo bashyira imbere zishobora no kuzabakururira inkurikizi mbi, tukabasaba kwikebura bagashyira mu gaciro, bakarekura abaturage bagakora imirimo yabo mu bwisanzure bahabwa n’amategeko.
Isesengura rya Madamu Denyse Nyetera dusanga mu kiganiro gikurikira yagiranye na Musabyimana Gaspard wa Radio Inkingi kiratanga ibisobanuro bihagije, ndetse kigatanga n’ibyagombaga gukorwa. Muri icyo kiganiro kandi murumvamo uko abanyeshuri biga mu mashuri makuru bahisemo kuba indaya ngo babashe kuriha aho baba cyngwa ngo babone icyo barya. Ni akumiro.


text:
Guharanarira kuba hibandwa mu gukurikiza indangagaciro, birinda kirazira ni bimwe Umuyobozi w’Akarere wungirije ushinzwe imibereho myiza yasabye urubyiruko, ubwo yabahaga ikiganiro kigendanye no kwitegura umunsi w’intwari.
Mu rweo rwo kwitegura umunsi w’Intwari, mu gihugu hatangijwe icyumweru cyahariwe ubutwari kuva kuwa 24 kugeza 31/01/2018. Mu rwego rw’ibikorwa byahariwe iki cyumweru, Akarere ka Huye kateguye gutanga ibiganiro mu rubyiruko, by’umwihariko mu bigo by’amashuri, hagamijwe gusobanura Indangagaciro y'ubutwari n'izindi ndangagaciro nyarwanda.
Kuri uyu wa 25 Mutarama 2018, ibigo by’amashuri bya G.S des Parents, P S Baptiste na Elenaguerrabyahurijwe hamwe, maze abanyeshuri bahabwa ibiganiro ku butwari mu Rwanda.
Muri iki kiganiro, Umuyobozi w’Akarere ka Huye wungirije ushinzwe imibereho myiza yasobanuriye urubyiruko rw’abanyeshuri icyo Ubutwari aricyo ariko Kandi ko buharanirwa. Yasobanuye ko kuba Intwari utabihabwa n'umurimo ukora,umuryango ukomokamo ko ahubwo ari ibikorwa by'Indashyikirwa bidasanzwe uba warakoze.
Yasobanuye Kandi ko hariho Urwego rw'Igihugu rushinzwe Intwari,imidari n'impeta. Umuyobozi Kandi yagarutse ku myitwarire igayitse iranga bamwe mu rubyiruko nko kunywa Ibiyobyabwenge,kwiyandarika,... n’ibindi byinshi. Yavuze ko urangwa n’ibi n’ibisa na byo bitandukanye n'umuco nyarwanda,ubirangwaho ngo ntiyaba Intwari. Yasabye urubyiruko kwikebuka akareba niba inzira arimo igoroye.
Yasobanuye Kandi ko impamvu uyu munsi wizihizwa ku ya 01 Gashyantare ko ari uko abaturage baba bejeje bameze neza , bityo bigatuma barushaho gusabana no kwibuka aho umusaruro waturutse no gufata ingamba zo kuwongera.
Yashoje asaba buri wese guharanira ubutwari , yibutsa ko n’abakiri bato bishoboka ko baba intwari, bafatiye urugero ku bana b’Inyange.
Umunsi ngarukamwaka wahariwe kwibuka intwari mu Rwanda wizihizwa buri tariki ya 01 Gashyantare. Intwari zibukwa zikaba zirimo mu byiciro ari byo Imena , Imanzi n’ Ingenzi.


text:
Abagiye mu madini bwari uburyo bwo kunezeza abazungu – Dr. Ndikumana
Dr. Ndikumana Viateur, umupasiteri wo mu idini y’abangirikani, avuga ko abagiye mu madini acyaduka mu Rwanda butari uburyo bwo kwakira agakiza, ahubwo bwari uburyo bwo kunezeza abazungu. Ngo naho ubundi, abakirisitu ntibari kuba barishe bagenzi babo mu gihe cya jenoside, bikagera n’aho babatsinda mu nsengero.
Uyu mupasiteri yagize ati « ubushakashatsi bwakozwe, bwagaragaje ko mu bagerageje guhisha ndetse no gufasha bagenzi babo bahigwaga mu gihe cya jenoside, abenshi ari ababyaranye mu mandwa, kurusha ababyaranye muri batisimu. »
Impamvu rero ngo ababyaranye mu mandwa ari bo babaye benshi, ni uko bumvaga ibyo bakora : babaga bafitanye igihango cyo kudahemukirana, kandi na kera na kare, Abanyarwanda ntibatatiraga igihango. Nta mugayo kandi ngo uwatatiraga igihango byamuviragamo ibyago.
Idini gakondo y’Abanyarwanda rero yabatozaga gukundana. Amadini yazanywe n’abazungu na yo abwiriza abayoboke bayo gukundana. None kubera iki urwo rukundo rwabuze, ntirugaragarire aho rukomeye, ni ukuvuga mu gihe cya jenoside aho abakirisitu bishe abo basangiye ukwemera ?
Dr. Ndikumana rero ati “Ubwo abamisiyoneri bazaga mu Rwanda, Abanyarwanda bagiye bayoboka amadini atari ukubera ko bumva bashaka guhinduka, ahubwo babikoreraga kugira ngo bashimishe abazungu. Ibi byatumaga baba abatoni kuri aba bazungu, bakanabikesha guhabwa imirimo. »
None dusubire ku idini gakondo ?
Ndikumana ati “Narabanzwe, nsubiraho. Sindi inzigo. Ariko muri icyo gihe, umupfumu yatubwiye ko data wacu ari we uturoga. Ibi byaduteye kwangana, data aza gupfa azize kanseri twe dutekereza ko ari data wacu uwo wamuroze. Bukeye ariko nabonye ko batwanganishije, ndihana, mbasaba n’imbabazi. »
Yunzemo agira ati « n’ubwo umubare munini w’abahishe abatutsi ari abo bari bafitanye igihango mu mandwa, si ukuvuga ko ari bose. No muri bo habonetse abahemutse. N’ubwo abayoboke b’amadini yazanywe n’abazungu bateshutse ku rukundo, na bo si bose. Sinavuga ngo abantu basubire ku idini gakondo kandi hari ibyo yakoraga njyewe ubwanjye ntemera. »
Ikindi, ngo gusangira ifunguro ritagatifu, abandi bita ukaristiya, na cyo ni igihango abakirisitu bagirana. Ikibazo ni uko hari abagitatira.
Na none kandi, ngo idini yo kubandwa ntiruta ayo abantu babamo ubungubu, kuko no kuba habaho ijambo gutatira, ni uko igihe abantu bari bayirimo na bwo habagaho kurenga ku gihango, bagahemuka.


text:
Urwenya:Isomo rya Politiki
Isomo rya Politiki
Umwana yabwiye se ati "Ku ishuri badutumye kwandika kuri Politiki ariko sinumva icyo politiki ari cyo."
Se aramusubiza ati "Biroroshye. Reka dufate urugo rwacu nk'urugero: Ni njye ubashakira umugati, reka tuvuge ko ndi Capitalisme. Nyoko niwe ureba iby'amafaranga muri runo rugo, reka tumwite Gouvernement. Wowe reka tukwite Rubanda kuko tukwitaho. Umuyaya reka tumwite Abakozi. Murumuna wawe tumwite Ejo Hazaza (Future). Urumva se bitoroshye?"
Umwana ati "Buretse ndabanza mbitekerezeho neza."
Bigeze ninjoro wa mwana aza gukangukira hejuru yumvise murumuna we arira. Agiye kumureba asanga yanyaye mu kibindo nyina arimo agona. Agiye mu cyumba cy'umuyaya arungurutse asanga se aryamanye n'umuyaya. Arabahamagara habura umwitaba. Habura uwita ku mwana.
Bukeye umwana abwira se ati "Naraye ntekereza icyo Politiki bivuga none ndakeka ko nasobanukiwe: Iyo Capitalisme irimo kunyunyuza abakozi, gouvernement iba isinziriye, ntawitaye kuri rubanda n'aho ejo hazaza ari amagambo yambaye ubusa. http://facebook.com/byendagusetsa
Shyiraho Igitekerezo!
Subscribe to: Post Comments (Atom)


text:
Apôtre Gitwaza yifurije isabukuru nziza umufasha we mu magambo yuzuyemo imvamutima z’ urukundo
Yanditswe na Imanishimwe Dieudonne March 19, 2018
Apôtre Gitwaza umuyobozi mukuru w’ itorero Zion Temple Celebration Centre ku Isi mu magambo yuzuyemo imva mutima z’ urukundo yifurije isabukuru nziza umufasha we Nyinawingeri Gitwaza Angelique Mu butumwa Intumwa […]
Apôtre Gitwaza umuyobozi mukuru w’ itorero Zion Temple Celebration Centre ku Isi mu magambo yuzuyemo imva mutima z’ urukundo yifurije isabukuru nziza umufasha we Nyinawingeri Gitwaza Angelique
Mu butumwa Intumwa Paul Gitwaza yacishije ku ruri facebook ye bwite kuri iki cyumweru tariki ya 18 Werurwe 2018 ‘yamwifurije isabukuru nziza ambwirako yamubereye umugisha ,anamushimira kwitanga umurava n’ urukundo agira .
e ati : Isabukuru nziza y’amavuko ku mugore uzwi nka Mama Pasiteri Angelique N. Gitwaza. Wambereye umugisha ukomeye mu buzima bwanjye, ubw’abana bacu n’ubw’abakirisitu twasigiwe kuyobora,Kwitanga utizigamye, umurava n’urukundo byawe byambereye akabando ko kwagura Ubwami bw’Imana no kuzuza umugambi wayo kuri njye Tunezerewe n’ubuzima bwawe uyu munsi kandi tukwifurije imigisha myinshi mu buntu bw’Imana busaga. Ndinginga Imana ikongerere imyaka yo kubaho kandi ikomeze iguhaze ibyishimo by’iteka”
Nyinawingeri Gitwaza Angelique umufasha wa Apôtre Paul Gitwaza yavutse ku wa 18 Werurwe 1971 ubu arizihiza isabukuru y’ imyaka 47 amaze ku isi
IBYIRINGIRO.RW


text:
Ndayishimiye Malik Bertrand umwe mu bagize itsinda rya Tough Gang uzwi nka Bull Dogg ubwo yavaga i Cyangugu na bagenzi bageze i Nyanza ahagana saa saba z’ijoro ku itariki ya 29 Ukwakira 2012 bakoze impanuka we arakomereka mu isura kandi anababara mu gatuza.
Ahagana saa cyenda z’iryo joro ni bwo bakoze impanuka itewe n’indi modoka yabateye amatara maremare bigatuma umushoferi atabona neza kubera igihu cyari kimaze kuba cyinshi bituma barenga umuhanda.
Nyuma y’aho bakoreye impanuka bageze i Nyanza baje kujyanwa mu bitaro byaho bitabwaho ariko Bull Dogg ni we wari wababaye kurusha abandi.
Jay Polly na Green P bo bagize ikibazo cyo kumva intugu zabo zitameze neza bageze i Kigali, aho batashye mu ngo zabo ariko ngo bazakomeza gukurikiranwa n’abaganga.
Bull Dogg we yasigaye arimo serum nyuma yo kugezwa mu bitaro bikuru bya Kaminuza bya Kigali (CHUK).
Nk’uko yabitangarije IGIHE mu ijwi rito Bull Dogg avuga ko ashima Imana yabarinze iyo mpanuka kuko ntawapfuye n’ubwo we atamerewe neza ariko ngo ari koroherwa.


text:
Guverineri Musabyimana Jean Claude, ubwo yasuraga aba baturage kuri uyu wa Kane, yabashimiye uruhare bagize mu kwesa Imihigo y’umwaka ushize, baza ku mwanya wa gatatu, anabashishikariza kwita ku isuku cyane ku babyeyi n’abana babo.
Yagize ati "Muzi ko muturiye umujyi kandi hari byinshi bikorwa kugira ngo habeho iterambere,cyane harimo n’ibikorwa remezo, aho imihanda muzajya mukorerwa muzayikorera isuku, haba uko muyigendaho,namwe ubwanyu ku mubiri. Ndabashimira uruhare mwagize, ariko murusheho kubungabunga ibikorwa mwagezeho."
Yongeyeho ko bagomba kwita ku burere bw’Abana babo, bagira umuhigo wo gushyira abana mu mashuri, no gukurikirana imibereho yabo, bakamenya aho baraye.
Abaturage b’Umurenge wa Byumba, bamugejejeho ibitekerezo ndetse n’ibibazo wasangaga bimaze igihe bidakemuka, bakamusaba kubikemura.
Nyirarunonko Florida uri mu kigero cy’imyaka 45, yasabaga gukemurirwa urubanza rwe rwarangijwe ariko ntahabwe ibyo yaburanaga, asaba ko uyu muyobozi yamukurikiranira iki kibazo kugira ngo abashe kurera abana be neza.
Kuri iki kibazo, Umuyobozi w’Akarere ka Gicumbi, Mudaheranwa Juvenal, yavuze ko abatubahiriza imyanzuro y’Inkiko bagiye kubashyikiriza inzego z’umutekano kugira ngo bakurikiranwe.
Guverineri Musabyimana yabaye umuyobozi w’Intara y’Amajyaruguru asimbuye Bosenibamwe Aimé, wari umaze imyaka ikabakaba umunani ayiyobora.
Yabwiye Abanya-Gicumbi ko umwanya munini ari bo azajya awugenera,kuko gufatanya n’abaturage ari byo bizabafasha mu kugera mu iterambere.


text:
Umujyi wa Kigali ugenda waguka ijoro n’amanywa, bityo uduce turi mu nkengero zawo tukagenda turushaho guturwa n’abimukira, ba kavukire bamwe bakabura iyo berekeza, kubera ko ngo baba barahawe amafaranga bita intica ntikize.
Umurenge wa Muyumbu ho mu Karere ka Rwamagana, uhana imbibi n’Akarere ka Gasabo na Kicukiro mu Mujyi wa Kigali, ni agace kari guturwa cyane muri iki gihe, bikaba bigoranye kuba wahabona umuntu ukubwira amateka mpamo yaho kuko ba kavukire benshi usanga batakihabarizwa.
Uyu murenge ugizwe n’ibice bibiri, icy’icyaro aho benshi muri ba kavukire bajya gutura ndetse n’icy’umujyi aho usanga habarizwa abimukira benshi kubera ko bagerwaho n’ibikorwaremezo byinshi birimo amazi, imihanda, amashanyarazi, n’ibindi ku buryo bworoshye.
Nshimiyimana Léonidas, umwe mu bimukiye ku Muyumbu yagize ati “Nahoze ntuye mu Karere ka Gasabo ahitwa i Gacuriro baratugurira bahashyira imidugudu, tuza kugura inaha kuko ariho hari hahendutse, abahoze bahatuye bamwe baguze ahandi abandi baracumbitse.”
Kamana Bosco na we wahoze atuye mu mujyi wa Kigali ari na ho akorera imirimo ye ya buri munsi avuga ko aka gace gatuwe n’abantu baturuka ahantu hatandukanye.
Yagize ati “Muyumbu navuga ko ituwe n’u Rwanda rwose kubera ko uhasanga abantu baturutse mu turere dutandukanye. Ba kavukire ni bake cyane kandi nabwo mu bice by’icyaro cyane.”
Ba kavukire ba Muyumbu bagiye gutura he?
Ba kavukire basigaye muri Muyumbu, bavuga ko abo bahoze baturanye bamwe bagiye gutura mu Mutara, Bugesera n’ahandi. Ariko kandi ngo hari n’ababuze aho berekeza kubera ko amafaranga bagurishije ubutaka bwabo yababanye iyanga.
Mukakibibi Marie, afite umuvandimwe wagurishije isambu yose yari afite, abura ahandi agura.
Yagize ati “Hari musaza wanjye yagurishije umugabane we ashiduka wose yarawumaze. Ubu araho ntafite aho kuba, kandi hari n’abandi bagiye bagurisha ubu babuze aho kwerekeza kuko bagurishije amafaranga make atabasha kugura ahandi.”
Mutiganda Léonard avuga ko ba Kavukire ba Muyumbu bagiye gutura kure.
Ati “Ntiwagurisha ku Muyumbu ngo ujye gutura mu Mujyi, abagurishije bagiye gutura mu Mutara, Bugesera, Ngoma n’ahandi kure.”
Umukozi w’Umurenge wa Muyumbu ushinzwe kubungabunga ubutaka, ibikorwa remezo n’imiturire, Batagaruka Ferdinand avuga ko umuturage wese yemerewe gutura aho ashatse.
Yagize ati “Biteganywa n’itegeko Nshinga, ingingo ya 21 ivuga ko umuturage yemerewe gutura ahantu ashatse mu gihugu. Kuva i Muyumbu si ukuva mu Rwanda. Umuturage uhavuye wenda hari n’igihe ashobora kubaho neza, icyo si ikibazo. Icyo tureba ni uko umuturage uje gutura i Muyumbu abaho neza.”
Batagaruka yakomeje avuga ko umuturage ugurishije ubutaka, abanza kumugenzura neza akamenya aho ashaka kwerekeza.
Ati “Iyo umuntu agurishije ubutaka bwe ndamubaza nti ugiye he? Nawe akambwira ati ‘Naguze isambu iruta kariya kabanza nari ndimo k’amafuti, abanyakigali bampaye ayuzuye ngiye guhinga urutoki’. Icyo gihe mba nziko ibyo itegeko riteganya mbikoze nk’umuyobozi ndetse n’ugurishije na we agiye ahantu heza.”
Akomeza avuga ko kugura no kugurisha ari ubushake bw’umuturage, igiciro nacyo ngo ni abaturage bakiyumvikaniraho, kuko ubuyobozi bw’Umurenge wa Muyumbu budafite ubushobozi bwo kugena igiciro cy’ubutaka kuri metero kare.
Umurenge wa Muyumbu uri mu yahoze ari segiteri Muyumbu muri Komini Bicumbi, Perefegitura ya Kigali Ngali, ugizwe n’Utugali dutanu n’imidugudu 35, ukaba utuwe n’abaturage basaga ibihumbi 24.


text:
1. Yumva mwahorana:
Nkuko hagati y’abantu bakundana bigenda,umukobwa ugukunda kandi ukwiyumvamo aba yumva iteka mwahorana, muganira.
2. Kukwereka inshuti ze
Iki nacyo ni ikimenyetso kigaragaza umukobwa ugufitiye amarangamutima. Nubwo utaramubwira ko umukunda, akunda kukwereka inshuti ze. Uzatungurwa no gusanga hari abakuzi kandi wowe ari ubwambere muhuye, uzi impamvu? Ni uko ahora abakubwira ndetse abakuratira.
3. Agutega amatwi mu gihe muganira.
Niba umukobwa akunda guha agaciro ibiganiro mugirana ndetse ukabona bimushishikaje, nacyo twagishyira mu bimenyetso ko wamutwaye uruhu n’uruhande.
4. Yumva yakwiharira
Kuba hari abandi bakobwa mwagirana ibihe byiza bituma abura amahoro ndetse ukabona ko bimubanganamiye. Nubwo utigeze umubwira ko umukunda ariko we agufata nk’umukunzi we nubwo ntabyo yakubwiye. Kukubonana n’abandi bias nkaho wamurutishije abandi
5. Azirikana iminsi y’ibiro yawe.
Umukobwa ukwiyumvamo aba azi byinshi bikwerekeyeho kugeza ku munsi wavukiyeho cyangwa indi minsi ifite icyo ivuze mu buzima bwawe. Niba umunsi w’izihizaho italiki wavukiyeho ubonayashyashyanye , akanagutegurira impano kandi ihuje n’ibyo ukunda , ntakabuza aragukunda.
Uwineza vanessa@Rwandapaparazzi.rw
264,280 total views, 300 views today


text:
Ese waba uzi ahitwa “Norvège” muri Kigali?
Mu murenge wa Nyarugenge mu Karere ka Nyarugenge hari agace kiswe “Norvège” ya Kigali ngo kubera iterambere ryako kandi ari mu cyaro.
Norvège ya Kigali iherereye ku musozi wa Karama mu Kagari ka Nyabugogo mu mujyi wa Kigali.
Ako kagari kari inyuma y’Umusozi wa Kigali (Mont Kigali) ku buryo kukageraho bisaba kuzamukira ku Giticyinyoni cyangwa ukazenguruka kuri Ruriba.
Izo nzira zombi zigusaba guca mu gice cy’icyaro gisa n’ikidatuwe kandi gifite imihanda y’ibinogo ihora yangirika kubera isuri.
Nubwo hameze nk’umusozi, iyo ugeze hejuru hari umurambi ubereye amaso witegeye Mont Kigali, ukanarebana no hakurya mu Nzove n’imisozi yo hejuru yaho.
Kuri uwo Murambi ni hamwe mu ho abifite kandi bakiri bato barimo kujya gutura ndetse banafashe igice kimwe cy’Umudugudu wa Gakoni bakita muri Norvege.
Ubusanzwe Norvege ni igihugu cyo mu Majyaruguru y’Uburayi kiri mu Nyanja y’Atalantika (Atlantic Ocean).
Kuhita Norvege byaturutse he?
Nubwo usanga inkomoko y’inyito Norvège abahatuye bayisobanura ku buryo butandukanye, abenshi bahuriza ku kuba haraje iterambere ku buryo bwihuse.
Habiyeze Leon avuga ko yahageze muri 2011 agasanga bivugwa ko haba hariswe iryo zina n’umugabo w’Umunyarwanda witwaga Musenegale wari uhafite ubworozi bw’inkoko.
Cyakora uwo mugabo ubu yitabye Imana n’ibikorwa yari ahafite byaragurishijwe ku buryo nta muntu wo mu muryango we ukuhatuye.
Agira ati “Uwo mugabo nkurikije uko namwumvise, nta n’ubwo yigeze akandagira muri Norvege ngo wenda abe yaba yarashingiye ku isano hafitanye.”
Murenzi Antoine, umwe mu bahatuye mbere ndetse wemeza ko yahageze ari nk’uwa kabiri, avuga ko bahise Norvège kubera ukuntu iterambere ryaho ryari ku muvuduko munini udasanzwe.
Agira ati “Hazamutse mu buryo budasanzwe kandi haturwa n’abantu bato bafite ubushake bwo gukora.”
Ahamya ko abenshi mu bahatuye bari munsi y’imyaka 40 bakaba bameze nk’aho ari urungano.
Umukozi ushinzwe Imibereho myiza mu Kagari ka Nyabugogo, Niyigaba Médard, ahamya ko izina rya Norvège barihise batangiye gushyiramo ibikorwa remezo nk’imihanda, amazi n’amashanyarazi.
Agira ati “Warebaga uyu murambi uri hejuru y’umusozi, wareba imisozi yindi uwukikije ukabona hafite uburanga budasanzwe ku buryo abantu bihutiye kuhatura kandi bakahubaka amazu agezweho.”
Akomeza agira ati “Bajya kuhita Norvège ni uko hari hatangiye gutunganywa habaye heza, abahareba bakahagereranya n’igihugu cya Norvege cyateye imbere cyane mu mibereho myiza y’abaturage.”
Mu gihe hari hakaswe ibibanza bibarirwa muri 400, ubuyobozi bw’akagari buhamya ko ibigera kuri 300 byamaze kubakwa kandi inyinshi muri izo nzu zikaba zituwemo.
Niyigaba yongeraho ko batunguwe no kubona hubakwa mu buryo nk’ubwo kandi nyamara ku gishushanyo mbonera cy’umujyi bari bahageneye amazu aciriritse.
Muri Norvège, inzu imwe yonyine, ifite agaciro nk’aka miliyoni 5RWf, ni yo ihari yo ku rwego rw’amazu yari ahategenyirijwe ku ikubitiro.
Bigira ngaruka ki ku mibereho y’abahatuye batishoboye?
Ubuyobozi bw’Akagari ka Nyabugogo buhamya ko abatuye muri Norvege muri ako kagari bashyize hamwe kandi bafata iya mbere mu guharanira ko hakomeza gutera imbere haba mu bikorwa remezo no mu mibereho myiza y’abaturage.
Niyigaba Médard, ushinzwe iterambere ry’imibereho myiza muri ako kagari, avuga ko iyo umuhanda ugana muri Norvège, Giticyinyoni-Karama wangiritse, abatuye Norvege bakusanya amafaranga bakawusana.
Mu minsi ishize wangijwe n’imvura, bakusanya ibihumbi 800 ku buryo bwihutirwa barawusana usubira kuba nyabagendwa.
Uretse ibyo kandi ngo bagira n’uruhare mu kubakira abatishoboye no kubishyurira ubwisungane mu kwivuza.
Umwe mu bahatuye utifuje gutangaza amazina ye avuga ko basirimutse kuburyo batajya babura mitiweri.
Agira ati “Twebwe hano turi abasirimu kandi twese dufite imyumvire isobanutse. Bimwe ujya kimva ngo hari ababuze mituweri, twebwe duhita dukora inama icyo kibazo kigahita kiva mu nzira.”
Binemezwa n’ubuyobozi bw’akagari, buhamya ko muri uyu mwaka abaturage ba Norvege bishyuriye ubwisungane mu kwivuza abantu 200 batishoboye.
Abatuye Norvège kandi, barimo kubakira abana b’impfubyi babiri, inzu yo kubamo, biteganyijwe ko izatwara nka miliyoni 2.5Rwf harimo n’igikoni n’ubwiherero.
Mutsinzi Antoine, utuye muri Norvège akaba ari na we ureberera umunsi ku munsi abo bana (mu byo bise kubyarana muri batisimu), yadutangarije ko iyo inzu ubu bamaze kuyitangaho miliyoni imwe n’ibihumbi 800RWf.
Ubuyobozi bw’Akagari ka Nyabugogo kandi bushimira abatuye Norvege ko bifatanya n’abaturage bandi mu bikorwa byose, ndetse ngo bakanaba intangarugero mu bikorwa by’umuganda rusange.
Andi mafoto yo muri Norvege ya Kigali
Dukurikire ukanda kuri Like
Ibitekerezo ( 13 )
Aho niho pe!!!! Gusa habuze imihanda ijyanye ninyubako zihari. Dufatanyije twubake urwanda twifuza,nkabamyarwanda. Paul kagame one oyeeee!!!!!
UWAHIA SINGAPOOL
kbx Niheza cyane welcome for every one Hhhh Hhhh
Nukuri niheza dufite nabayobozi bakundigihugu bakora batitangiriyitama
hararenze 2020 Ho yarahageze
aha ni Norway kbsa kuko kagame yaje gushyira ibuye ry ufatizo ku muhanda uzahajya kandi nabonye aheza ahubwo siho mwafotoye,.
Yewe yewe
yego ni Norvège 10% kubera umuhanda utarakorwa neza
Rwose ni Norvege pe! Mukomereze aho rwose. Hagaragara ubusirimu budasanzwe. Keep up!.
KBSA IYI NIYO NORVEGE BVUZE
Icho nivho kerekezo Rwanda yacu ishaka isuku umutekano tugakomeza guhiga ayndi mahanga
Izina niryo hantu kbs!!!


text:
Uyu munsi tariki ya 07/07/2017, inama y’Inteko Rusange y’Umuryango wa Bibiliya mu Rwanda yemeje Pasteur MUKAMAKUZA Teresa nk’Umunyamabanga mushya w’uwo muryango. Pasteur Teresa yize Ubucuruzi n’Ibaruramari mu mashuli yisumbuye, afite kandi License muri Tewolojiya, Maitrise muri Tewolojiya n’Amajyambere ndetse arimo gukorera PhD mu bijyanye n’Iterambere. Yakoze imirimo itandukanye ya gishumba mu Itorero rye ry’Abaperesibiteriyeni harimo kuyobora Paruwasi zitatandukanye, kuyobora ururembo rwa Kigali. Ubu muri iyi minsi yari Umuyobozi wa Peresibiteri ya Zinga (Iburasiorazuba.
Asimbuye kuri uwo Mwanya Rev Canon Kayijuka Emmanuel wari amaze igihe kitari gito ayobora umuryango wa Bibiliya mu Rwanda.
Umuryango wa Bibiliya washinze imizi mu Rwanda mu mwaka wa 1977. Mu ntego zawo harimo gusobanura Bibiliya hibandwa kuyo abakirisitu bakeneye cyane harimo Bibiliya Yera, Bibiliya Ntagatifu na Bibiliya Ijambo ry’Imana. Indi ntego ni ugucapa Bibiliya, kuyamamaza, gushaka umutungo utuma Bibiliya iboneka no kuyikorera ubuvugizi muri rusange.
Umuryango wa Bibiliya mu Rwanda uhuriyemo Amatorero y’Abaporotesitanti atandukanye hamwe na Kiliziya Gatulika.
Twifurije Rev Teresa imirimo mwiza.


text: Mu mugoroba wo ku wa 31 Mutarama 2013, kuri Petit Stade i Remera habereye igitaramo cyo kwibuka intwari z’igihugu. Minisitiri w’intebe Dr Pierre Damien Habumuremyi yatangaje ko ari umwanya wo kurata, kwizihiza no kwibuka intwari z’igihugu ari n’uwo gutoza abakiri bato kugera ikirenge mu cy’intwari z’u Rwanda. Yagize ati “Iki gitaramo kiri muri bimwe mu bikorwa byatekerejwe ngo gifashe Abanyarwanda kwizihiza neza umunsi w’intwari. Kwizihiza, kurata no kwibuka ibikorwa by’intwari ni byo bitumye twicara hano. Iyo wibutse ukanashima ibikorwa n’ibitekerezo ndashyikirwa byaranze intwari zacu twibuka uyu munsi, si umuhango gusa kuko ari ugutoza abakiri bato ndetse n’abakuze kugera ikirenge mu cy’intwari.”


text:
Ibi bihe ni ibyo kwitondamo no kunyaruka mu bikorwa. Abantu nitumenye igikenewe. Kugeza ubu hari abagihwihwisa ko Diane yaba nawe ari mu itekinika rya FPR na Kagame: reka ibyo twoye kubitindaho muri uyu mwanya, buri wese atekereze uko ashaka cyangwa se uko ashoboye, ariko ntibitubuze kujya mbere no gutinda mu bitugaragarira kugeza ubu, kandi twiyumvamo ko nta cyaturindagiza ngo tubyemere.
Icyitonderwa: Iri gereranya turikoze mu buryo bwo kurigira n’isooko y’inama kuri buri wese muri aba bakandida, mu gihe yaba afite umutima umwemerera kwakira, kubabarana n’abanyagihugu benshi bababaye no kwifuza icyazanira abantu umunezero n’ineza cyose n’aho cyaturuka hose.
Bamara


text:
Yanditswe na Constantin TUYISHIMIRE
Bamwe mu batuye akagali ka Kinyami mu murenge wa Rukomo mu karere ka Gicumbi bahangayikishijwe no kuba bamaze imyaka isaga 30 bityo bakaba bavoma ibiziba .
Ubuyobozi bw’aka Karere buhumuriza aba baturage kimwe n’abandi ko bazabona amazi meza bitarenze mu mwaka wa 2020.
Aba baturage batuye mu mudugudu wa Gasharara mu kagali ka Kinyami mu murenge wa Rukomo mu karere ka Gicumbi bavuga ko hashize imyaka irenga 30 bivomera amazi mabi y’ikinamba mu gishanga. Bayakoresha imirimo yo mu rugo ndetse ngo bakanayanywa kuko aho bashobora gukura amazi meza ari kure kandi akaba abona umugabo abasiba undi abifite bakagura ijerekani y’amazi ku 300frws.
Si abo mu mudugudu wa Gasharara bonyine bavoma muri iki kinamba aya mazi mabi abatera indwara kuko ngo gihuriraho imidugudu itatu muri aka kagali. Ikindi ngo mu gihe cy’izuba aya bita mabi nayo barayabura kuko aba yakamye.
Umuyobozi w’akarere ka Gicumbi Mudaheranwa Juvenal yabwiye Tv na Radio one ko akarere kamaze gukora inyigo y’ahakenewe amazi muri aka karere n’aka gace ka rukomo karimo ku buryo mu mwaka wa 2020 ikibazo cy’amazi kizaba cyakemutse mu karere hose.


text:
Gusarura amazi ukoresheje ikigega
Hari uburyo bwinshi bwo kubona imvura. Abantu bamwe bafata amazi aturutse ku gisenge cy’inzu abandi mu bigega by’amazi. Abandi bayasyira mu byobo, mu matarasino mu tundi tuntu duto. Amazi akaba ahari no mugihe cy’izuba. Amazi yafashwe abikwa ku butaka, mu bigega, no mu bindi bibika amazi. Cyangwa akabikwa mu butaka. Kabaka ikigega cyo munsi mu butaka ni bumwe mu buryo bwo kubika amazi mu butaka. Hano turabona uko twakubaka ibigega byo mu butaka byo kubikamo amazi yajya akoreshwa mu murima ndetse no mu rugo avuye ku mvura. Iki kigega ni ngombwa kuko gifasha umuhinzi kubona amazi mu gihe cy’izuba, mu gihe ibihingwa bitoshye biba byabuze. Amazi ahoraho kuko ava ku mvura akabikwa mu butaka. Ni gute icyo kigega kibika amazi mu butaka? Biterwa n’uko cyubatse. Gishobora kubakwa ku gice cyo hasi cy’ubuhaname bw’umusozi. Iyo amazi y’imvura atemba ku buhaname bw’umusozi, ahita ajya muri cya cyobo mu butaka aho kunyura hejuru, ubwo muri ubu buryo, ibihingwa bibona amazi.
Uko wakubaka ikigega
1. Ucukura icyobo kigufi,
2. Iyo amazi amanuka ku musozi mu gihe cy’imvura, ijya muri icyo cyobo akinjira mu butaka. Ubutaka buratoha bugatuma ibihingwa bikura cyane.
3. Ayo mazi aba ashobora no gukoreshwa mu rugo bayanywa no kuhira imboga mu gihe cy’izuba. Muri ubu buryo umurima uba usa icyatsi ibihe byose.
NB: ni ingenzi ko hano haba hari ubuhaname kugira ngo amazi ajye amanukaho. Ariko ubuhaname ntibugomba kuba bukabije. Amazi yihuta niyo yoza icyo kigega. Ubuhaname buciriritse nibwo bwiza. Iyo mu butaka harimo umugezi(amazi atemba) amazi menshi ava mu butaka cyangwa mu isoko. Imvura niyo itanga amzi mu kigega, bihoraho kugira ngo amazi ahore mu butaka.
Mbere yo kubaka ikgega, ugomba kubanza kureba impande zose ukabanza kureba umuntu wigeze kucyubaka. Ubaza abandi bahinzi niba batarabona undi wacyubatse kikamera neza.
Gusarura amazi ukoresheje ikigega
Gusarura amazi ukoresheje ikigega
Labels: ubuhinzi


text:
Muri iyi nkuru turabagezaho muri make bimwe mu bivugwa kuri anti-kirisitu n’uko yakwirindwa cyangwa wanesha imikorere ye.
Anti-kirisitu bisobanuye iki?
Anti-kirisitu cyangwa “antichrist” mu Cyongereza, ni amagambo 2 afatanye; Anti: bisobanura kurwanya, na Christ: bisobanura Kristo; muri make anti-kristo bisobanura: urwanya Kristo. Urwanya Kristo rero nta wundi ni Satani.
Nk’uko Imana ari umwuka, Anti-kirisitu na we ni umwuka. Ntushobora kumurebesha amaso y’umubiri nk’uko n’Imana udashobora kuyirebesha amaso y’umubiri, kandi nk’uko udashobora kubona ingabo z’Imana ari zo abamalayika, ni nako n’ingabo za satani (anti-kristo) ari zo abadayimoni udashobora kuzibonesha amaso yawe y’umubiri.
Anti-kirisitu akora ate?
Nk’uko Imana, ibyo ikorera mu Isi ikoresha abamalayika na Mwuka wera, hanyuma Mwuka wera nawe agakoresha akanakorana n’abantu bamwumviye bamera gukorana nawe. Uku niko na Anti-kirisitu akoresha abadayimoni, abadayimoni nabo bagakoresha abantu babumviye banemeye gukorana n’iyi myuka y’abadayimoni.
Iyo Bibiliya itubwiye ngo: hari igihe kizagera Anti-kirisitu agakora ku mugaragaro, ntibivuze ko icyo gihe abantu noneho bazamurebesha amaso y’umubiri, ahubwo ni uko ibikorwa bye yiyoberanyirizamo bizaba noneho bitacyihishira.
Ubu muri iki gihe akoresha amayeri yo kwiyoberanya cyane mu bintu byinshi binyuranye, ku buryo bimenywa gusa n’abegera Imana ikabahishurira iyo mikorere, ariko icyo gihe Bibiliya ivuga nibwo azaba atagikeneye gukorera mu mayobera kuko umucyo w’Imana (Umwuka Wera) wamubangamiraga uzaba wavuye mu isi, nkuko tubisoma ngo “kandi none muzi yuko ikimubuza ari ukugira ngo azahishurwe mu gihe cye kuko amayoberane y’ubugome n’ubu yatangiye gukora, ariko ntazahishurwa keretse uyabuza ubu akuweho.” (2 Abatesalonike 2: 6-7)
Anti-kirisitu akoresha nde?
Ntabwo uzigera na rimwe ubona Anti-kirisitu n’amaso yawe, ahubwo uzamubonera mu bantu akoreramo n’ibikorwa abo bantu baba bakora bidasanzwe ndetse ubona rwose binatangaje.
Ikindi ni uko umuntu wese uzumva avuga cyangwa yigisha ngo Yesu si we Kristo, si umwana w’Imana, si Umucunguzi n’Umukiza w’abantu, si we muhuza w’abantu n’Imana…. mbese amuvuga bitandukanye n’uko wowe umuzi mu byanditswe byera Bibiliya; uwo muntu uzamenye ko ari intumwa ya Anti-kirisitu.
Bibiliya iratubwira ngo “Iki abe ari cyo kibamenyesha Umwuka w’Imana: umwuka wose uvuga ko Yesu Kristo yaje afite umubiri ni wo wavuye ku Mana, ariko umwuka wose utavuga Yesu utyo, ntiwavuye ku Mana ahubwo ni umwuka wa anti-kristo, uwo mwumvise ko azaza kandi none umaze kugera mu isi.” (1 Yohana 4: 2-3)
“Mbese umunyabinyoma ninde? Ni uhakana ko Yesu ari Kristo, agahakana Data wa twese n’Umwana we, uwo ni we anti-kristo.” (1 Yohana 2: 22)
Mu madini amwe nawe uzi, ujya ubona... urareba ayigisha ibijyanye n’ibi tukubwiye haruguru hanyuma wifatire umwanzuro wawe.
Hari n’abandi baza babeshya ko bizera Kristo kugira ngo basohoze imigambi ya anti-kristo, abantu ntibarabukwe ibiri kuba. Urugero ni nk’abavuga ko Yesu Kristo yarangije byose abantu bose bazajya mu ijuru, ubuntu bagiriwe bwarangije byose, nta cyaha kigikorwa ngo kibarwe imbere y’Imana... n’ibindi bigoramye nk’ibyo, mbese bashaka kuvuga ko Yesu yatanze uburenganzira bwo gukora ibyaha nta kibazo.
Nubona cyangwa ukumva umuntu uvuga cyangwa yigisha atyo, uzamenye ko ari igikoresho cya Anti-kirisitu ufite intego yo gushora abakristu mu byaha agambiriye gusiba inzira yo gukiranuka mu mitima yabo, iyo Kristo Yesu yaciriye abantu.
Anti-kristo kandi akoresha cyane abantu bo mu nzego nyinshi zikomeye zitandukanye mu isi: amadini na za Leta z’ibihugu ari nabyo azifashisha cyane mu gihe cye cyo gukorera kumugaragaro, ubwo Umwuka Wera umubuza azaba yakuwe mu isi. Tuzabigarukaho ubutaha.
“Kuza kw’uwo mugome kuri mu buryo bwo gukora kwa satani, gufite imbaraga zose n’ibimenyetso n’ibitangaza by’ibinyoma, n’ubuhenzi bwose bwo gukiranirwa ku barimbuka, kuko batemeye gukunda ukuri ngo bakizwe.” (2 Abatesalonike 2: 9-10)
Ibanga ryo gutsinda Anti-kirisitu ni irihe?
Hari abahitamo kwitandukanya n’ibikorwa byose by’amadini, amatorero, ubutegetsi n’ubuyobozi bwo mu isi mu rwego bita ko ari urwo kwirinda ibikorwa bya Anti-kirisitu. Ubwo nabwo ni ubuyobe bukomeye kuko ubuyobozi bushyirwaho n’Imana. Nubwo anti-kristo nawe agerageza kubukoresha mu buryo bw’ibanga rikomeye mu gusohoza imigambi ye mibi mu isi, ariko Imana idutegeka kumvira abatuyobora.
Dusoma ngo: “Mwumvire ababayobora mubagandukire, kuko ari bo baba maso barinda imitima yanyu nk’abazabibazwa. Nuko rero mubumvire kugira ngo babikore banezerewe kandi batagononwa, kuko kubikorana akangononwa kutagira icyo kumarira mwebwe.” (Abaheburayo 13:17)
Bibiliya ikongera ikatubwira ngo: “Umuntu wese agandukire abatware bamutwara, kuko ari nta butware butava ku Mana n’abatware bariho bashyizweho n’Imana. Nicyo gituma ugandira umutware aba yanze itegeko ry’Imana, kandi abaryanga bazatsindwa n’urubanza….” (Abaroma 13:1-7)
Ibanga ryo gutsinda anti-kristo rero nta rindi ni uko buri jambo ryose wumvise ryigishwa banza urigenzuze ibyandistwe byera ari yo Bibiliya twahawe nk’intwaro twifashisha. Ikindi, reka kujarajara we kumva abakubwira ngo aha niho Imana iba kurusha hariya, hanyuma nawe ubyakire utyo umire bunguri udashishoje.
Guma hamwe kuko ntaho Imana itakumvira uyisenganye umutima ukiranuka kandi wizeye, kandi nta n’aho uwo mwuka wa satani ahejwe kugera. Guma mu itorero ryawe iryo ari ryo ryose urimo, uribemo uri maso, buri kimwe cyose we kucyakira ngo uhite umira bunguri ahubwo ubanze ukigenzuza ijambo ry’Imana, kandi ukumvira abakuyobora muri byose uretse “icyaha” kuko ibyaha ari byo byonyine bishobora kubuza umuntu kuzabona ubugingo buhoraho.
Dusoma muri Bibiliya ngo: “Bana bato, tugeze mu gihe cy’imperuka kandi nkuko mwumvise yuko anti-kristo azaza, niko na none hamaze kwaduka ba anti-kristo benshi ndetse ni byo bitumenyesha ko igihe cy’imperuka gisohoye.” (1 Yohana 2: 18)
Tube maso kuko gukora kwa Satani kuri mu mayobera n’amayeri menshi atangaje rwose, azamenywa gusa n’abahora bari maso bagenzuza ijambo ry’Imana buri kimwe cyose kigenda cyaduka buri munsi kuri iyi si. Imana ibahe umugisha ibashoboze kurobanura ibinyuranye. Amen
Ijambo ry’Imana muritegurirwa na Rejoice Africa Ministries
Wifuza kugira icyo utubwira ku ijambo ry’Imana usomye, twandikire kuri Email yacu: [email protected]


text:
Abantu bakunze kuvuga ngo gusambana si byiza kuko umuntu aba yivunira ubusa, ngo ibituba ni bimwe.
Mbese byaba ari ukuri?
Video zo Guswera Igituba Kinini
Video z’Abakobwa Barimo Kwikinisha
AMAZI Y’AMIBANO ARARYOHA
Akenshi abantu basambana atari uko babuze igitsina mu rugo. Gukora ibyabujijwe, kurya ku rubuto bakubujije kuryaho ni byo bituma wifuza uriya mukobwa, uriya mugore.
Gusambana akenshi babyita guhindura indyo. Ariko ahanini igishimisha abantu mu gusambana ni ugukora ishyano, biba muri roho zacu. Umwana akunze kwifuza gukora icyo yabujijwe.
Ibituba si bimwe.Soma amoko y’ibituba
-ntibiteye kimwe
-ntibiryoha kimwe
-hari ibinyara n’ibitanyara
–ibikunnye
n’ibidakunnye
-ibinini n’ibito
-ibyagutse n’ibifunganye
-imishino y’amoko atandukanye
–rugongo zinyuranye n’ibindi
Imboro nazo si zimwe
-hari indende n’ingufi
-hari izigenye n’izitagenye
-hari abagabo bashyukwa vuba n’abatinda gushyukwa
Usibye n’ibyo kandi abagore ntibakira abagabo kimwe.
-hari abakunda imboro bakanabyereka umuswezi
-bagafasha abagabo kubaswera
-bakabanyongera
-bagasoma abagabo
-bakikorakora kuri rugongo
-bakabwira abagabo ahabaryohera na position bakunda
-bagakora isuku y’umubiri wabo cyane cyane bagasukura igituba mbere na nyuma y’imibonano
Hari n’abandi bagore bagarama nk’umutumba ntibinyeganyeze umugabo akajya hejuru yegapfe yegapfe akarinda arangiza nta gikomye boshye uwenda umupfu(yewe mugore we,niba ukora ibyo urisenyera urugo. Niba utari ubizi,jijuka! Kuko umugabo uhura n’ibibazo nk’ibi umutima we uba uri ahandi)
Hari n’abagabo batekereza ko umugore ari igikinisho kimufasha kurangiza ibibazo bye. Yagera ku buriri agahita ahindukiza umugore nk’imashini ati”hindukira naragukoye”, ubwo akaba aramutangiye tiku tiku akaba ararangije agahita ahindukira asize anaganitse umugore mu kirere. Abagore kenshi ntibavuga ngo nabo bisabire, baremera bagapfira muri nyagasani ariko icyizakwereka ko umugore adashimishijwe n’ibyo umukorera ni uko azahora agushihura, wanamubaza ibintu byoroshye akabikomeza agahora akwiyenzaho. Jya ureba neza witegereze aba avugana amarenga n’uhigimye aba avuze.
GUSAMBANA BIRAHENDA
-Ugura umugore ntababarira umufuka kandi iyo ubwonko bwuzuyemo umushyukwe ntibuba bugitekereza. Amatwi arimo igituba ntiyumva! Urakifuza gusambana utanyoye, ariko iyo wanyweye uba ufite amashitani abiri akoshya: umushyukwe na alcool.Iyo umukobwa wifuza rero asa na bike n’isi yose wayimugurira! Uhita wibagirwa ko ufite responsabilite mu rugo n’abana bawe n’umugore wawe. Mana yanjye ni igitangaza.
Ugiye gusambana ushobora guhura n’igituba/imboro byiza cyangwa se n’umugore/umugabo beza cyangwa se bibi kurusha ibyo wari ufite. Kandi hari ubwo gusambana bishobora kukubera byiza kurusha ibyo wari ufite.
Impamvu yo kudasambana ni uko bihenze kandi nta muntu wabona ikiguzi cyabyo. Uti’urabeshya sha njye mfite cash” nyamara benshi yabaroshye mu mwobo!Kandi n’aho wasambana udatanze amafaranga,buri gihe ingaruka ntizoroshye.
Igituba ushobora kukigura ariko uzagura angahe
-guhangayika k’umugore/umugabo wawe amaze kubona ko nta gatima ukimufitiye
-nibagufatira k’umugore /umukobwa w’undi
-izo ndwara ugiye kuzana mu rugo
-umugabo utagira ubwoba ntaba agira ubwenge
-inzigo y’imboro ihozwa indi
-uruhahirwa na babiri iyo rutazanye ibinyoro ruzana mburugu


text:
Ubundi Temp Folder iba iri kuri URL(inzira) ya “Username>AppData>Local>Temp “, ushobora gukora inzira ya bugufi yo kuyijyaho utiriwe wirushya uyishakisha mu gihe ukeneye kuyinjiramo, kuko akenshi ntijya igaragara iyo ugerageje kuyishaka unyuze muri folders.
1) Kanda ipesu ry’iburyo rya mouse yawe kuri Desktop
2) Ubundi uhitemo NEW > SHORTCUT
3) Aho gushyira inzira y’igifungurwa uhandike ijambo %TEMP% ubundi ukande kuri NEXT.
4) Ha izina ushaka iyo nzira ya bugufi ikugeza kuri iyo TEMP folder.
5) Ubundi ukande kuri FINISH ube urarangije, urahita uyibona kuri desktop….Uyikandeho ugende usiba ibintu birimo bimwe na bimwe udakeneye bifata umwanya munini Kuri Hard Disk ya Mudasobwa yawe kandi utabikeneye.


text:
Igisubizo:Twanakwibaza ku bundi buryo tuti "Mbese Imana ibaho?" abantu bake cyane nibo bajya bibaza niba Yesu Kristo yarabayeho. Muri rusange usanga abantu bemera ko rwose Yesu Kristo yabayeho muri Isiraheli hakaba hashize imyaka 2000. Impaka zivuka iyo batangiye gushaka kumenya umwirondoro we wuzuye. Hafi buri torero ryose rikomeye usanga ryigisha ko Yesu yari umuhanuzi cyangwa umwigisha mwiza cyangwa umuntu witangiye Imana. Ikibazo rero ni uko Bibiliya itubwira ko Yesu yari arenze kure kuba umuhanuzi, akarenga kuba umwigisha mwiza akanarengakuba n'umuntu witangiye Imana.
C.S Lewis mu gitabo cye Mere Christianity yandika ibi bikurikira: "Aha ndimo ndagerageza kubuza uwo ari we wese ibinyabasazi abantu bakunze kuvuga kuri Yesu Kristo: 'Niteguye kwemera Yesu nk'umwigisha ku byerekeye imyitwarire y'abantu, ariko sinemera ibyo yavuze ko ari Imana. 'Icyo ni ikintu kimwe tutagomba kuvuga. Umugabo wari umuntu usanzwe kandi akavuga bimwe mu byo Yesu yavuze ntabwo yaba ari umwigisha w'umuhanga mu bijyanye n'imyitwarire. Yaba ari umuntu utagira ubwenge -ku rugero rw'umuntu wakwiyita igi ritogosheje-cyangwa se akaba yagereranywa na shetani yo mu muriro. Ugomba guhitamo. Niba se uyu muntu yari,na n'ubu akaba akiri Umwana w'Imana, bitaba ibyo akaba umusazi cyangwa ikindi kirenze umusazi. Wamucecekesha umwita umusazi, ushobora kumucira amacandwe cyangwa ukamwica nk'umudayimoni;c yangwa se ukamupfukamira ukamwita Nyagasani Imana. Ariko reka tureke kumupfobya yari koko umwigisha w'umuhanga. Ntiyigeze Abitwemerera. Nta n'ibyo agamije kutwemerera."
None se, Yesu yavugaga ko ari nde? Bibiliya itubwira ko ari nde? Reka bwa mbere turebe amagambo Yesu yavuze muri Yohani 10:30, "Jye na Data turi umwe." Ubisomye rimwe ntiwahita ubyumva asa nk'aho atavuze ko ari Imana. Nyamara urebe uko Abayahudi babyakiriye, "Si igikorwa cyiza gituma tugutera amabuye; turakuziza igitutsi ututse Imana, kuko uri umuntu maze ukigira Imana'" (Yohani 10:33). Abayahudi bumvise ko amagambo Yesu avuze yiyise Imana. Mu bika bikurikiyeho, Yesu ntiyakosoye ngo yisobanure ati, "Sinigeze mvuga ko ndi Imana." Ibyo birerekana ku mugaragaro ko Yesu yavuze ko ari Imana igihe yagiraga ati "Jye na Data turi umwe" (Yohani 10:30). Yohani 8:58 aduha urundi rugero aho Yesu asubiza ati: '"Ndababwira ukuri koko:Abrahamu atarabaho nari ndiho '"na none, aho kumusubiza abayahudi batora amabuye ngo bamutere (Yohani 8:59) Amagambo ya Yesu yivuga ubwe ati "Ndi" twayasanisha ku buryo bwa hafi n'ayo mu Isezerano rya Kera aho baba bavuga izina ry'Imana (Iyimuka misiri 3:14). Kuki Abayahudi bari gushaka kongera kumutera amabuye niba nta kintu yari avuze bafata nk'igitutsi, tubivuze uko biteye, gutangaza ko ari Imana?
Yohani 1:1 agira ati "Jambo yari Imana." Yohani 1:14 arongera ati "Jambo yigize umuntu" Ibi biratwereka ku buryo bugaragara ko Yesu ari Imana yigize umuntu. Tomasi intumwa ya Yesu yaravuze ati, "Nyagasani Mana Yanjye" (Yohani 20:28). Yesu ntamukosora Paulo intumwa avuga Yesu ati, "...We Mana yacu y'Igihangange akaba n'Umukiza wacu" Petero intumwa na we yavuze ibisa na byo, "...Imana yacu n'Umukiza wacu Yesu Kristo" (2 Petero 1:1). Imana Data na yo ni yo muhamya w'inkomoko ya Yesu yuzuye,"Naho umwana wayo iramubwira iti, 'Mana, intebe yawe y'ubwami ihoraho iteka umuryango wawe uwuyoborana ubutabera. Mu Isezerano rya kera bahanura ko Yesu ari Imana, "Kuko umwana yatuvukiye, twahawe umuhungu, ubutegetsi bumuri ku bitugu, ahawe izina: "Umujyanama w'agatangaza, Imana idahangarwa, umubyeyi iteka, Umwami w'amahoro" (Izayi 9:5).
None rero, nk'uko C.S Lewis abihamya, Kwemera Yesu ko ari umwigisha mwiza ntabwo ari ibyo guhitamo. Yesu ku buryo bugaragara kandi ntawabihakana yavuze ko ari Imana. Niba atari Imana, ubwo rero yaba ari umushukanyi, na mbere hose ntabe umuhanuzi, ntabe umwigisha mwiza, ntabe n'umuntu wihebeye Imana. Mu kugerageza gusobanura amagambo ya Yesu, "abahanga" bo mu bihe tugezemo bavuga "amateka y'ukuri ya Yesu" Ntacyo bavuga ku byo Bibiliya imuvugaho. Twumva se turi bande byatuma dutinyuka kujya impaka n'Imana ku byerekeye ibyo Yesu yavuze n'ibyo atavuze? Ni gute uwo "muhanga "hagati ye na Yesu hakaba hari imyaka ibihumbi bibiri yamenya neza ibyo Yesu yavuze n'ibyo atavuze kurusha ababanye na we, bamuyobotse kandi Yesu ubwe yiyigishirije” (Yohani 14:26)?
Ni kuki ikibazo cy'inkomoko nyakuri ya Yesu ari ingenzi? Kuki ari ngombwa kumenya niba Yesu yari Imana cyangwa niba atari yo. Impamvu y'ingenzi iruta izindi yemeza ko Yesu ari Imana nuko iyo ataba Imana urupfu rwe ntirwari kuba ruhagije rwonyine ngo rube ikiguzi cy'ibyaha by'isi nzima (1 Yohani 2:2). Imana yonyine niyo ifite ubushobozi bwo kwishyura kiriya cyaha gihoraho (Abanyaroma 5:8; 2 abanyakorinti 5:21) Yesu iyo ataza kuba Imana ntiyari kutwishyurira umwenda. Yesu yagombaga kuba umuntu kugira ngo abashe gupfa. Agakiza kaboneka gusa mu kwemera Yesu kristo. Yesu kuba Imana ni byo bituma ari we nzira yonyine itugeza ku gakiza. Yesu kuba ari Imana ni yo mpamvu atubwira ati, "Ni jye Nzira, n'Ukuri, n'Ubugingo. Nta we ugera kuri Data atanyuzeho" (Yohani 14:6).
Ikibazo: Yesu Kristo ni nde?
Igisubizo:Twanakwibaza ku bundi buryo tuti "Mbese Imana ibaho?" abantu bake cyane nibo bajya bibaza niba Yesu Kristo yarabayeho. Muri rusange usanga abantu bemera ko rwose Yesu Kristo yabayeho muri Isiraheli hakaba hashize imyaka 2000. Impaka zivuka iyo batangiye gushaka kumenya umwirondoro we wuzuye. Hafi buri torero ryose rikomeye usanga ryigisha ko Yesu yari umuhanuzi cyangwa umwigisha mwiza cyangwa umuntu witangiye Imana. Ikibazo rero ni uko Bibiliya itubwira ko Yesu yari arenze kure kuba umuhanuzi, akarenga kuba umwigisha mwiza akanarengakuba n'umuntu witangiye Imana.


text:
Nyagatare: Yanze gutaha inzu ye ngo atinya urupfu
Ndazigaruye Faustin, wo mu Mudugudu wa Cyenjojo mu Murenge wa Rwempasha muri Nyagatare bamusanganye itaka ry’inzu n’iryo mu murima we arishyiriye umupfumu ngo wamubwiye ko byarozwe ndetse ngo inzu ayitashye yahita apfa.
Ku wa 27 Kanama 2016, abaturage bakoraga umuganda ku nkengero z’Umugezi w’Umuvumba bamwambuye agakapu yari afite bakeka ko ari ibiyobyabwenge afitemo basanga ari itaka, avuga ko yari ashyiriye umuvuzi we mu Karere ka Musanze.
Ati “ Iri taka n’iry’inzu yanjye nujuje yambwiye ko bayintegeyemo nyitashye nahita mpfa. Ubutaka na bwo baraburoze ntibwera abandi bareza jye reka da! Ndarimushyiriye ngo amvure.”
Bamwe mu baturage twaganiriye bo bavuga ko imyemerere ya Ndazigaruye Faustin igaragaza ubuyobe n’ubujiji bwinshi.
Uwitwa Mutabaruka Stanislas agira ati “Umwana w’umuntu ntarindwa n’abapfumu, baramurya ibyo yakabaye atungisha umuryango we, baramuteranya n’abaturanyi kandi ikibabaje azapfa asigire abamukomokaho umurage mubi.”
Musabyemariya Domitillem, Umuyobozi w’Akarere ka Nyagatare Wungirije ushinzwe Imibereho Myiza y’Abaturage, asaba abaturage kwirinda ababashuka bagamije kubrya utwabo bababeshya ko barozwe ngo babavure.
Yemeza ko abakijya mu bapfumu ari ubujiji bubibatera kandi bituma umuntu yangiza ibye bakabirira ubusa.
Ati “’Iby’abapfu biribwa n’abapfumu!’ Umuntu iyo arwaye ajya kwa muganga akavurwa agakira. Kwikorera itaka nk’uko ni ubuyobe kandi abaturage bamenye ko nta kamaro k’abapfumu uretse kubarya ibyo baruhiye.”
Ndazigaruye Faustin avuga ko uwo mupfumu yamumenye umwaka ushize amuvuzaho abana n’umugore ngo bari bararozwe.
Avuga ko atari yakamuciye amafaranga ndetse ataranamubwira abamurogeye inzu n’ubutaka. Kujya kuri uwo mupfumu ngo bimusaba amafaranga atari munsi y’ibihumbi 5 y’urugendo.
Nyuma yo gusubika urugendo ku wa gatandatu ushize kubera ko yasanze imodoka inyura i Gicumbi itakoze kubera umuganda, Ndazigaruye yatubwiye ko ruzasubukurwa ku wa gatandatu w’iki cyumweru.


text:
Ni kuriki cyumweru ubwo umuraperi Riderman yamurikaga album ye yise UKURI, mugitaramo cyabereye muri petit stade aho stade yari yakubise yuzuye kuburyo bugaragara.
Muricyo gitaramo hakaba haragaragayemo umusore wagaragaje ko afite impano yo gushyushya abantu aho yigaragarije benshi ubwo yakoraga ubuMC bose bagataha bishimye. Shema Natete Brian uzwi nka MC BRIAN Aganira na kigalihits.rw yayitangarije ko yatangiye gukora ibi akiga mumashuri yisumbuye gusa akaba ari ntagihe kinini amaze atangiye kuyobora ibitaramo dore ko bwambere abikora nkumwuga hari kuri 5-11-2016 ubwo yarafatanyije na Anitha Pendo.
“Natangiye kwe Mceeing nkiri muri Secondary, kuko ibirori byinshi byajyaga biba mu kigo arinjye wakundaga kubiyobora kandi nkanabikora neza, ndetse na nyuma yo kurangiza amashuri yanjye hari ibindi bitaramo najyaga nyobora ariko bidakomeye cyane, ariko kubikora nku mwuga nabitangiye le 5-11-2016 mu gitaramo cyabereye I Musanze cyarimo Charly na Nina na Dj Pius..”
Abajijwe niba akiri kwimenyereza kubikora nkumwuga cg niba yaratangiye kwinjiza amafaranga yavuzeko kugeza ubu yatangiye gukorera amafaranga nkabandi bose. “ubu natangiye gukorera amafrw(amafaranga), mbere nibwo nari natangiye nshaka kubanza kwereka abanyarwanda ko nshoboye, ariko ubu aho ngeze natangiye kubikora binyinjiriza”
Abajijwe muba MC yemera yagize ati: MC Lion Manzi na MC Tino ndabakunda cyane, ndanabubaha, nibo mfataho nk icyitegererezo. nkongera nkubaha Anitha cyane kubwa akazi gakomeye akora kandi ari Umukobwa ariko akora ibikomeye cyane, hanze nkunda umu MC bita Dr Mich wajyaga ukunda kuyobora Tusker Project fame…
KANDA HANO UDUKURIKIRE KURI INSTAGRAM AMAFOTO AJYE AKUGERAHO
Ikimushimisha kugeza ubu muri uru rugendoyatangiye ni ukuba amaze igihe kitageze no ku mezi abiri ariko akaba amaze kuyobora bimwe mu bitaramo bikomeye cyane mu Rwanda nicyo kintu kimunezeza kandi kimwereka ko abantu benshi bamubonamo ubushobozi, kandi babona ko ashoboye kuyobora ibitaramo byabo.
Abajijwe Bimwe mubitaramo yakoze byamushimishije yasubije ati: Igitaramo cya Album Launch ya Riderman, ndetse n’igitaramo nakoreye muri National University Campus cyo gutora Miss Huye Campus, imbere yabantu barenga 6000, ndetse ikaba ari nayo Stage mu rwanda abantu benshi batinya bitewe na public yaho, ariko nabikoze neza kuva nangiye kugera nsoje.
Abamukenera Bamusanga kuri Instagram na Facebook (Shema Natete Brian) bahasanga Contacts ze…


text:
Kuwa 13/5/2014 nibwo nahawe uburenganzira bwo gutangaza ubutumwa nahawe
n’Uwiteka Imana bugenewe abanyarwanda
aho baherereye hose, ndetse n’abantu b’isi yose. Ubwo nari mw’iyerekwa
nabwiwe ko igihe ari iki Imana Imbwira ko “ubuhanuzi bwicaye ku ntebe”.
Baca umugani mu Kinyarwanda
ngo: “Ukuri guca mu ziko ntigushya!” Ntabwo arijye wa mbere kandi sindi
n’uwa nyuma utanze ubutumwa yahawe n’Imana.
Nabwiwe ko mbere yanjye hari abavuze nk’ibyo mugiye kumva, nuko icyo
gihe ndi mw’iyerekwa mpabwa ubutumwa ngiye kubagezaho hari mu mwaka 2008,
mbwirwa ko ngomba gukomeza gusenga, nsengera igihugu n’abanyarwanda kugeza
igihe nzaherwa uburenganzira bwo kubitangaza.
Nakomeje gutegereza nsenga, igihe kigeze ntangira guhabwa ubuhanuzi ku
igihugu cy’U Rwanda mubulyo burambuye. Uwiteka Imana yantumye ku Banyarwanda
bose, kubabwira ibibazo byugarije igihugu cyu Rwanda. Nabwiwe ko ibyo bibazo
bitewe n’ibi bikurikira: Kudatinya Imana: (bigaragara mubuzima bw’Umwami
Nebukadinezari) Dore bimwe mubikongeje uburakari bw’Uwiteka Imana:
Kumena amaraso, Ikinyoma cyicajwe ku ntebe, Ubusharire bwo mu mutima,
Kutababarira, Kwihorera, Urwangano, Akarengane, Kwikubira, Kwanga kumva ukuri,
Kwanga kwatura ukuri, Kwibagirwa vuba, Kwiyambika icyubahiro cy’Imana
(bigaragara mubuzima, bw’Umwami Herode) Nabwiwe ko intambara y’1994 nta bwoko
na bumwe itashegeshe.
Mu gihe twanyuraga muri biriya bihe bikomeye benshi twasezeranyije
Imana ibintu byinshi tuzakora niturokoka, ariko habaye agahenge benshi
barabyibagiwe. Bati: “amahoro araje!”.
Nuko mugihugu hatangira ubuzima bwa buri munsi. Bamwe barizihiwe ndetse
bagera n’aho basinda ayo mahoro, mu gihe abandi batasinziraga, bisa nkaho
intambara itigeze ihagarara kuri
bo. Mbwirwako “Imana Itigeze idukuraho ijisho”.
Mbaza Uwiteka Imana nti: “Tubigize dute?”. Nsubizwako “Imana yohereje
Ubutumwa bwayo ibunyujije ku bakozi bayo
benshi kandi batandukanye kugirango baburire abayobozi n’abayoborwa,
kandi mbwirwa ko Ubutumwa bwasohojwe kuri buri muntu wese wagombaga kubwirwa.
Nyamara ngo benshi mu bagombaga kugira icyo bakora ku kibazo cy’ U
Rwanda bavuniye ibiti mu matwi». Zimwe mu mpamvu nabwiwe zatumye batumvira ni
izi zikurikira:
Imitungo bigwijeho, Inyungu bwite ziva ku myanya y’ubuyobozi, Kwanga
kumva Ubutumwa bw’ibyo IMANA Ibatumyeho bavuga ngo mu Rwanda ni AMAHORO! Habuze
no gushyira mu gaciro. Ibi mvuze haruguru akaba ari nabyo bigiye gutuma ibihano
bikomeye bigiye kugwira abanyarwanda, kandi ntacyo twabikoraho kuko igihe cyo
kwikosora cyaturenganye.
Imana yakomeje imbwira ko Yabaye umuhamya w’ibyabaye n’ibikomeje kuba
kubanyarwanda. Kandi ngo abemeye kuba ibikoresho ku mpande zombi, ngo ishyano
rirabagwiriye. Nerekwa ingaruka z’ibyo navuze hejuru arizo zizi:
Gusubiranamo, Itotezwa rikomeye, Guhunga igihugu, Ubwicanyi buvusha
amaraso, Ubwicanyi bukomotse k’ Uburozi buhanitse, Inzara, Intambara zo hanze
y’igihugu, Intambara mu gihugu.
Icyitonderwa: Aha nongeye
kubwirwa ko intambara u Rwanda ruri gushoza mu bihugu bihana narwo imbibi
ndetse nibiri kure yarwo, ko izo ntambara ari zo zitumye uwari wicaye ku ntebe
ayikurwaho n’Uwiteka Imana. Kandi ngo imigambi ye yamaze gutahurwa n’abamwizeye
bakamukurikira,
Mbona habayeho ihitanwa ritunguranye rya Paul KAGAME rikozwe n’umwe mu
bamwegereye. Ngo nta kabuza kuko yitabye Uwamuremye. Uwiteka Imana ngo niwe
ubikoze. Nuko urwe ngo ruciwe nk’urwa Yuda Iscariot. Bavandimwe bana b’u Rwanda
turi mu bihe nk’iby’ Umuhanuzi Yeremiya.
Dore ibisobanuro nahawe:
Gusubiranamo: Imana
yanyeretse ko hazabaho gusubiranamo kw’abari k’ubutegetsi, n’urwikekwe, kandi
ko abayobozi bananiwe gukora inshingano zabo zo kugira inama no kunganira
ubakuriye. Ngo ibyabo byabaye nkiby’abidishyi.
Neretswe benshi ko bagiye gukoreshwa amahano (amaraso ku biganza
byabo). Kandi ko benshi bazatwarwa n’impfu zitunguranye kandi zitandukanye
ndetse no gukwirwa imishwaro, kubera ko banze kubwira abanyarwanda ndetse
n’amahanga ukuri bazi kubyabaye kandi banahagazeho.
Guhunga igihugu: Kandi mbwirwa
ko kubera ubwoba, akarengane no kutisanzura, haba mu buzima bw’imiryango
cyangwa mu mirimo isanzwe; ko abanyarwanda mu nzego zitandukanye, abayobozi
n’abayoborwa bazahunga igihugu.
Ubwicanyi buvusha amaraso: Nabwiwe ko imivu
y’amaraso y’abana bu Rwanda itigeze ihagarara gutemba, kandi mbwirwa ko uretse
mu gihugu imbere ko no hanze yacyo amaraso yakomeje kumeneka. Hakomeje kubaho
itotezwa rikomeye cyane kugeza magingo aya.
Ubwicanyi bukomotse
k’Uburozi buhanitse: Nabwiwe ko uburozi ari intwaro izakoreshwa cyane
ku bantu benshi cyane cyane abari hanze, kuko nta nkurikizi. Kandi mbwirwa ko
abanyarwanda bari hanze bamaze kwinjirwamo mu buryo ntawushobora kumenya
ukoreshwa cyangwa udakoreshwa.
Inzara: Uwiteka aravuga
ngo benshi barimo baricwa n’inzara kandi imiborogo yabo yageze ku Mana mu gihe
abandi bahunika ibigega bikanasaga. Aha mbwirwa ko byinshi mubyahinduwe huti
huti, aribyo biteje inzara. Kn
Intambara hanze y’igihugu: Izi ntambara
neretswe ko hari intambara zizava mu gihugu zerekeza hanze y’imipaka yacyo
kandi zigahitana benshi. Nuko mbwirwa ko abantu bagomba kwitonda cyane mu
mibereho yabo ya buri munsi kuko hanze y’igihugu naho hatangatanzwe. Ariko
mbwirwa ko igihe kigeze amahanga atahuye ukuri kose.
Intambara mu gihugu: Mw’iryo yerekwa
nagiye kubona mbona ndimo kwirukanka mpunga intambara yatangiye! Nuko mbwirwa
ko n'ubwo niruka ntaho kwihisha hahari. Ko Imana yonyine izakiza uwo Izashaka
ko akira. Ngo ibyabaye byisubiyemo! Mbwirwa ko intambara ije kandi ituguye
gitumo, numva ijwi ryiyamira ngo: “abantu barahungira he, iyi ntambara
barayikizwa nande? Ko umwuka w’intambara uhagurutse”.
Ijoro ryaraguye mbona indege ndende z’ intambara zihagurukiye mu
kerekezo k’i Kanombe zirasa hasi yazo zuzuye ikirere cy’umurwa mukuru KIGALI,
mu gihe cy’urukerera aho umuntu abasha kureba mbona nta kintu gisigaye gihagaze
yewe habe n’amazu, kandi hacecetse cyane. Ndabaza nti: ibi bishobotse bite?
Ndasubizwa ngo: “Izo ndege nizo mu rwego ruhanitse baha gahunda
zikurikiza bijyanye ni icyerekezo bazoherejemo”. Ibyo birangiye mbona ingabo
z’abanyarwanda zari zoherejwe mu mirwano yo hanze y’igihugu zirambitse intwaro
hasi zigaruka zikoreye amaboko kuko zitunguwe no kumva ibibaye kubo zasize mu gihugu.
Hari imiborogo myinshi, imivu y’amaraso yatembaga ntabwo nigeze
kuyibonaho cyangwa kuyumva, haba no muyandi mahanga! Nuko ndongera mbwirwa ko
yaba abayobora cyangwa abayoborwa bose ko ishyano ritugwiriye.
Kandi mbwirwa ko nta gihugu cy’abaturanyi kizemera kwakira impunzi
kubera ibyo bazaba babonye bibateye ubwoba nabo, numva ngo imipaka yose
irafunzwe. Kandi mbwirwa ko abanyarwanda aho bari mu mahanga bazahabwa akato
agahe gato, kubera ubwicanyi buzaba bwakongejwe ahantu hose, ku buryo hagati
yabo batazaba bakizerana.
Nuko mbwirwa yuko ibigiye kuba ku Gihugu cy’U Rwanda bizaba isomo ku
ibihugu by’isi yose. Ariko ko kuri iyi ncuro icyubahiro kizaba icy’ Uwiteka
Imana wenyine. Nuko nerekwa birangiye mbona umuryango w’abibumbye n’abakuru
b’ibihugu byinshi baje bahagurukiye gutabara no gufasha abanyarwanda gusubiza
ibintu mu buryo. Nyuma yaho mbona abantu bongeye guseka, abari hanze barataha,
mbona babanye
neza cyane n’abarokotse.
Nuko numva ngo Abatwa, Abatutsi, Abahutu ndetse n’Abavanze bose ni
abana b’u Rwanda kandi ko bakwiriye kubana neza, Uwiteka ati: “ntihazongera
kubaho ivangura ukundi”. Nuko mbona habayeho ubutabera kuri bose, haba urukundo
nyakuri n’amahoro, habaho ihinduka ry’ibintu byinshi. Nkaba narabwiwe ko igihe
nikigera Uwiteka azatumenyesha uko bizagenda.
Yaje kurangiza anyereka abo yise Abacunguzi ngo barwana intambara yera,
nuko numva ijwi rimbwira ngo “Uwiteka abakingiye ikibaba, mbwirwa ko bamanukiye
gutabara igihugu cy’u Rwanda, kandi nta kabuza amahoro azagaruka kuko Imana
ariyo izaba ibiyoboreye”. Ibyo ngo azaba abikoze kubw’amasengesho no
gutakambira Imana kw’abana b’u Rwanda.
Arambwira ati: “Andika ibi nkubwiye, wandikire abanyarwanda aho bari
hose mw’isi ko basabwe kwiyeza bagafura amakanzu yabo yera kandi bakayambara”.
Aha bishatse kuvuga kwihana tukinginga Imana ku bwacu n’ab’imiryango
yacu ndetse nibutswa
n’abari mu bihome ikatubabarira ku bw’ibyakozwe mu gihugu cy’u Rwanda
no hanze yacyo. Kuko ibibazo by’U Rwanda ni hagati y’Umwuka w’Imana na satani,
ntabwo ari umubiri n’amaraso.
Ariko ko ishyano rigwiriye uzemera gukoreshwa wese! Ibyabaye 1994
bitubere isomo. Akaba ariyo mpamvu tugomba gusaba Imana imbabazi kuko benshi
muri twe utarafashe umupanga yafashe agafuni, utarafashe ubuhiri yafashe
imbunda, utarafashe intwaro y’ibitekerezo yafashe iy’ururimi. Bavandimwe imbere
y’Imana twese turi abanyarwanda (Abatwa, Abatutsi, Abahutu n’Abavanze) kandi
yaratwiremeye.
Hera kuri ibyo mvuze haruguru maze wisuzume mu mutima wawe, utagombye
kuvugisha mugenzi wawe, saba Imana ikubabarire ku bwawe no ku bw’abavandimwe
b’abanyarwanda.
Ibi byaha ntidukwiriye kubigereka ku bayobozi gusa; aha ndavuga guhera
ku ngoma za cyami kugeza ubu, kuko buri wese afite ubwenge yahawe n’Imana,
kwanga ikibi akimika ikiza, kandi agahitamo kuvuga ukuri naho byavamo kukuzira.
Aha yansobanuriye ko aho ibintu bigeze abantu bakwiye kuvuga ukuri
kugirango amahanga asobanukirwe bizabafashe uko bafasha abanyarwanda. Kwihana
Imana idusaba ni uguhera mu gihe cy’abami kuko ibidukurikirana bigenda
byisubiramo. Kandi akaba nta gihe bitazabaho mu gihe tutari twemera ukuri
kw’amateka yacu.
Nk’abanyarwanda turagomba gusaba Imana kutubabarira ibyaha abakurambere
batwinjijemo byo kwimika izindi Mana, akaba aribyo bituma tujya kubona ibyiza,
ibibi bikabimira.
Umwanzi wacu ni umwe ni satani sekibi. Irondakoko ni satani, gusahura
ni satani, guhora ni satani, kwica ni satani, kutababarira ni satani… Uwo niwe
mwanzi dufite kandi mbibutse ko satani akoresha
abantu nk'uko Imana ikoresha abantu.
Niyo mpamvu Imana idusaba kwihana no gusabana imbabazi
n’abo dufitanye agatotsi. Kandi Imana iyo itanze ubuhanuzi, si
ukugirango idutere ubwoba ahubwo ni ukugira ngo tumenye ibiri imbere
hanyuma tumenye n'uko tubyitwaramo. Kuko Imana abo Ikunda Irabacyaha.
Umaze gusoma ubu butumwa ukisuzuma, erekeza umutima wawe ku Mana maze
umubwire uti: “Mwami YESU Kristu mbabarira ibyaha byanjye, ngwino mu mutima
wajye unyezeshe amaraso yawe, unyandike mu gitabo cy’ubugingo. Amen.” Ubu butumwa
mbutanze uko nabuhawe n’Umwami wacu YESU Kristu.
Mbifurije amahoro y’ Imana, Umwami YESU Ahabwe icyubahiro Amen.
Umukozi
w’Imana-Maman Jeanne
Byakiriwe na
UDAHEMUKA Eric
shikamaye.blogspot.no
Shikama ku Kuri
na Demukarasi(SKUD)


text:
Abikorera b’Iburasirazuba bujuje Hoteli y’inyenyeri enye (Amafoto)
Nyuma yo kwishyira hamwe, abikorera bo mu Ntara y’Iburasirazuba bujuje Hoteli iri mu rwego rw’inyenyeri enye yitwa “EPIC Hotel” kuburyo yatangiye no kwakira abakiriya.
Iyo Hoteli yubatse mu Karere ka Nyagatatare, ntiruzura neza kuko bakiri mu mirimo yanyuma ariko ku gice cyarangiye yatangiye gutangaza serivizi zirimo resitora n’amacumbi.
Niyuzura neza, izaba itwaye miliyoni 20 z’amadorali y’Amerika, zikabakaba muri miliyari 17RWf.
Ayo mafaranga yose yaturutse mu bikorera bo mu turere tugize Intara y’Iburasirazuba hiyongereyeho Banki y’u Rwanda Itsura Amajyambere (BDR) n’Ikigo cy’ubwiteganyirize mu Rwanda (RSSB).
Abo bose bishyize hamwe bashinga sosiyete y’ubucuruzi yitwa EPIC (Eastern Province Investment Corporation). Umuganane umwe muri iyo sosiyete ni ibihumbi 100RWf.
Ku itariki ya 20 Nyakanga 2017, abanyamigabane ba EPIC basuye Hoteli yabo kugira ngo barebe aho igeze.
Ntazinda Augustin, umuyobozi w’inama y’ubutegetsi ya EPIC avuga ko aho bageze hashimishije kandi bitanga icyizere ko amafaranga batanze atabaye impfabusa.
Avuga ko iyi Hotel ifitiye abaturage ba Nyagatare akamaro kuko ibiribwa n’ibinyobwa izacuruza bizajya biva muri bo.
Agira ati “Harabura iminsi mike Hotel igatangira gutanga serivise zose, abashoyemo imigabane bitegure inyungu vuba aha. Ibi ntawakabigezeho wenyine uretse ubufatanye kandi murabona ko butugejeje ku gikorwa kinini.”
Judith Kazaire, Guverineri w’Intara y’Iburasirazuba ashimira imyumvire y’abaturage yazamutse bakumva ko bafite uruhare mu iterambere ryabo n’igihugu muri rusange.
Agira ati “Ubuyobozi bwiza bwatumye imyumvire y’abaturage izamuka. Turashima ko Abanyarwanda bamaze kumenya ko aribo maboko y’igihugu cyabo bafite n’uruhare mu iterambere.”
EPIC Hotel igiye gutahwa, yatangiye kubakwa mu mwaka wa 2012. Yubatse ku buso bwa Hegitari enye. Ifite ibyumba 78 birimo icy’umukuru w’igihugu.
Dukurikire ukanda kuri Like
Ibitekerezo ( 2 )
Iyo hashyirwamo se n’icyumba UMUKURU W’Igihugu yacumbikiramo umushyitsi aramutse asuye ako karere afite umushyitsi? Cyari igitekerezo cyanjye cyuzuza icyo abanya burasirazuba bagize!!! Bravo kabisa bafite imigambi myiza kandi IBYIZA BIRI IMBERE!!! Big Up. Tkxs.
"Rwanda nziza gihugu cyacu ... "


text:
Kuva cyera cyane uhereye ku butegetsi bw’abagereki, abategetsi n’abahanuzi babayeho, kandi kugera ingoma ibihumbi; ibihugu bizakomeza kugira ababitegeka n’abahanuzi baba ab’ibinyoma bagenzwa n’inda zabo n’abatumwa n’Imana kuko tubibona iminsi yose mu buzima bwacu bwa buri munsi.
Umuntu urenga ku mategeko akanakangurira abandi cyangwa akagumurira rubanda kwigomeka ku mategeko y’Imana aba anyuranya n’umutimanama we kandi aba anyuranyije n’amategeko yashyizweho. Nyamara umuntu urwanya akarengane kandi agakangurira abandi kubaha Imana azitwa umuntu ukomeye bitagereranywa mu ngoma y’Imana. Umuntu ushikama ku kuri n’uburenganzira n’ubwisanzure busangiwe n’abaturage bose, uwo niwe isi ya none ikeneye.
Umuntu urangwa n’ingeso nziza muri iyi si azahabwa umugabane w’igitangaza yambikwe n’ikamba ntagereranywa mu bugingo buzahoraho. Nimushikame murusheho gukiranukira Imana na bagenzi banyu kandi mwizere ko ibyiza biri imbere.
Ubutungane bwacu bukwiye gusumba ubw’abafarizayi n’ubw’abigisha-mategeko kugira ngo tuzabone ihirwe ryo mu Ijuru. Ibi ni ngombwa kuko abiyitirira kubaha Imana no kurengera imbaga y’abantu usanga aribo bamunzwe n’ingeso mbi zikandamiza rubanda igatikira cyangwa ikicuza impamvu itegekwa nabo mu gihe bigaragaza nk’intama mu mbwirwaruhame zabo kandi mu mitima ari amasega aryana akaruma akoretsa, akica.
Ngiyo Ruswa, ng’ubwo ubusambanyi, ngiryo iyezandonke, ng’ubwo ubucakura nk’ubwa bakame, ngizo ingeso mbi zigera n’aho bamwe bafata ibyemezo byo kwirenza abandi babifashijwe n’ububasha bihaye cyangwa bahawe n’abaturage babatoye. Imitungo y’ibihugu ishirira mu butasi bwo kwica abatavuga rumwe aho kuyakoresha bubakira abaturage ibitaro ngo bivurize ahantu heza.
Amategeko yose aba akwiye kwiganwa ubushishozi n’umutima-nama uhuza kandi ukazirikana inyungu za rusange kugira ngo koko hazahanwe umunyacyaha kandi abanyacyaha bose bazahanwe hatitawe k’uciye bugufi cyangwa udafite kivugira.
Kuri iki Cyumweru, Yezu aratugaragariza ko amategeko anoze kandi anonosoye, atuma n’abahemukiranye bahura bakiyunga kandi bagasenyera umugozi umwe kugira ngo ejo hazaza bombi bazahagere basangire ubwo buzima nyabuzima nta wishisha undi.
Yezu kandi aradusaba akomeje ko twakora ibishoboka byose kugira ngo duharanire ko yego yacu ikomeza kuba yego na oya yacu igakomeza kuba oya. Kuri iyi ngingo, Yezu arasa n’uducira amarenga ashaka kutwumvisha ko tudakwiye kugereka ibinyoma ku bandi cyangwa ngo twishyire aheza kandi atari ho hadukwiye.
Buri munyarwanda niyihatire guca akarengane gakorerwa abandi kandi yihatire kubitangira abaganisha mu nzira nziza kurusha aho abasanze. Dusabe Yezu kutuyobora mu nzira imusanga kuko atadusaba kwikorera umutwaro tudafitiye ubushobozi.
Twihatire kandi kubahiriza amategeko y’Imana no gukangurira abandi kuyashyira mu bikorwa kuko bishoboka cyane cyane ko yanditse mu mitima yacu maze akatworohera kuyashyira mu bikorwa iyo twumviye UMUTIMA NAMA WACU ICYO UDUTEGEKA KANDI UTUBWIRIZA GUKORA.
Imana nisingizwe mu ijuru kandi mu isi no mu Rwanda abo ikunda bahorane amahoro !
Padiri Nzahoranyisingiza F.
Shikamaye.blogspot.no
SKUD


text:
Gukuna ukuze ukagwiza birashoboka - Dore umuti wakoresha
Benshi bagiye batubaza niba gukuna ukuze byakunda kuko hari benshi batagiye babona ayo mahirwe,
Ibi byatumye dukora ubushakashatsi butandukanye ariko ahanini twifashishije aba mama bakuze bagiye baca muri ibyo byose.
Nyuma yo gushakisha bihagije twaje gusanga gukuna ukagwiza bishoboka ku myaka yose waba ufite.
Reka nkwereke umuti: iyo wamaze gukura kandi ucyeneye imyeyo uzashake ibibabi by’agati kitwa Umukonora, hanyuma ifu y’ibyo bibabi cyangwa se ibyo bibabi ubwabyo uzabifate ushyiremo amavuta y’inka akuze ubundi uwukoreshe ubyutse mu gitondo hakiri kare.
Uyu muti uwukoresha kabiri ku munsi kandi udasiba, ku ntangiriro urababara kuko nyine ari umuti ariko nyuma y’iminsi micye uramenyerakugirango umweyo wawe utagucika ukinotora ugakanga abisuganya kubyuka na nijoro, ubwo kubakuru murumva icyo mvuze.
Ku kibazo cyo kumenya niba ukuna ashobora kubonana n’umugabo, nakubwira ko mwabonana nta kibazo.
ikindi kibazo cy’amatsiko abakobwa bakunda guhura nacyo, bibaza ahantu bakurura berekeza?
Bamwe bakunze kubikora bakurura bajyana hasi baganisha ku kibuno cyangwa bagakurura bajyana hejuru biyerekezaho.
Ubundi gukuna kwiza n’ugufata imyeyo yawe ugakurura ujyana hepfo.


text:
UMUTEKANO
Kayonza: Babiri barafunzwe nyuma yo gukomeretsa no kwambura amafaranga umuturage
Polisi y’u Rwanda ikorera mu murenge wa Kabarondo mu karere ka Kayonza ifunze abagabo babiri. Bakekwaho ibikorwa by’ubujura; babikoze ubwo bategaga umuturage wari utashye ku mugoroba wo ku itariki ya 1 Werurwe, bakamwambura amafaranga y’u Rwanda ibihumbi 500.
Umuvugizi wa Polisi y’u Rwanda mu Ntara y’I Burasirazuba Chief Inspector of Police (CIP) Theobald Kanamugire, yavuze ko abafashwe ari Kamanzi Jackson w’imyaka 38 na Ndungutse Emmanuel w’imyaka 22.
Yagize ati:” ku mugoroba w’umunsi wavuzwe hejuru, aba bajura bari bitwaje ibyuma, noneho batega uwitwa Ntawiheba Aphrodice ubwo yari mu nzira ataha iwe mu mudugudu w’Umucyo, akagari ka Rusera, noneho bamwambura amafaranga yari afite ibihumbi 500.
Uyu Ntawiheba yari agarutse i Kabarondo avuye mu karere ka Gakenke gusurayo umubyeyi we. Mu gihe yari ageze Kabarondo mu masaha ya saa tatu z’ijoro; yabanje guhitira mu kabari kari mu gasantere, gufatamo icyo kunywa noneho asangamo Kamanzi na Ndungutse nabo bicayemo bafite icyo kunywa. “
CIP Kanamugire yakomeje avuga ko aba babiri babonye ko afite amafaranga noneho bagenda mbere ye kuko bari bazi aho ataha bajya kumutega. Aho atahiye iwe (Ntawiheba), yageze mu nzira baramufata, bamutera ibyuma bamwambura amafaranga yose yari afite bamusiga ari intere ariko ku bw’amahirwe ntiyapfa.
Yashimiye abaturage kuba baratabaye vuba mugenzi wabo ndetse no kumukorera ubutabazi bwihuse bakamujyana kwa muganga. Yanasabye abaturage kutajya bagendana amafaranga menshi mu mifuka ahubwo bakagana za banki zikayababikira ndetse bakanirinda kwitwaza ibindi bintu by’agaciro bishobora kureshya abajura.
Umuvugizi wa Polisi y’u Rwanda mu Ntara y’I Burasirazuba yakomeje agira ati:” ku bw’amahirwe ntiyapfuye ahubwo bamukomerekeje ku mutwe no ku mubiri; abaturage baratabaye mu bamujyana kwa muganga ariko kuko yari agifite ubwenge; yari yabashije kubamenya; bituma tubasha gufata bariya bagizi ba nabi”.
CIP Kanamugire yavuze ko iki ari icyaha gihanwa n’amategeko y’u Rwanda nk’uko bikubiye mu ngingo y’139 yo mu gitabo mpanabyaha cya Repubulika y’u Rwanda; aho igira iti:” Gutega igico bivuga gutegera umuntu ahantu hamwe cyangwa henshi, mu gihe kinini cyangwa gito, ushaka kumwica cyangwa kumugirira nabi.”
Icyaha nikiramuka kibahamye bashobora guhanishwa igihano cy’igifungo gishobora no kugera ku myaka itanu nk’uko bikubiye mu ngo z’148 na 302 zo mu gitabo cy’amategeko ahana ibyaha mu Rwanda.


text:
Uburyo bw’icyitegererezo
NIMUKANGUKE!
Ikibazo: Ubushakashatsi bwagaragaje ko umubare w’abakiri bato barwaye indwara yo kwiheba ugenda wiyongera bikabije. Wowe wumva hakorwa iki ngo icyo kibazo gikemuke?
Icyo wavuga: Iyi gazeti igaragaza uko abakiri bato bahangana n’indwara yo kwiheba n’icyo ababyeyi babo bakora ngo babafashe.
JYA WIGISHA UKURI
Ikibazo: Ni iki wakora ngo ugire urugo rwiza?
Umurongo w’Ibyanditswe: Ef 5:33
Ukuri: Iyo abashakanye bakundana kandi bakubahana umuryango wabo ugira ibyishimo.
ESE UBUZIMA BWABAYEHO BITURUTSE KU IREMA?
Ikibazo: Ese utekereza ko ibintu biriho byaremwe n’Imana, cyangwa byapfuye kubaho?
Icyo wavuga: Aka gatabo kavuga impamvu zateye abantu benshi kwemera ko hariho Umuremyi. Nifuzaga kuzagaruka tukaganira kuri iki kibazo kiri ku ipaji ya 29, kigira kiti “Ese ibyo wakwemera byose nta cyo bitwaye?”
ANDIKA UBUNDI BURYO WAKORESHA
Ifashishe urugero rwatanzwe mu ngingo yabanjirije iyi kugira ngo utegure uburyo bwawe bwo gutanga ibitabo.